"Αριθμός 109"... Δείτε σε αποκλειστικότητα το πρώτο video clip της Αλεξάνδρας Κόνιακ! - MusicCorner.gr\nΑρχική MC3 “Αριθμός 109″… Δείτε σε αποκλειστικότητα το πρώτο video clip της Αλεξάνδρας Κόνιακ!\n“Αριθμός 109″… Δείτε σε αποκλειστικότητα το πρώτο video clip της Αλεξάνδρας Κόνιακ!\nΤο «Αριθμός 109», το πρώτο τραγούδι της Αλεξάνδρας Κόνιακ, οπτικοποιήθηκε την Κυριακή που μας πέρασε και το Music Corner ήταν εκεί για να παρακολουθήσει τη διαδικασία…\nΗ Αλεξάνδρα κάλεσε μέσω facebook τους φίλους της να συμμετάσχουν στα γυρίσματα και η πρόσκληση έγινε αποδεκτή από αρκετούς που έσπευσαν πρωί Κυριακής στην «Αρχιτεκτονική». Από νωρίς η Αλεξάνδρα ξεκίνησε την προετοιμασία της, ρούχα, μακιγιάζ, hair styling, ενώ το επιτελείο της παραγωγής τακτοποιούσε το χώρο και έδινε οδηγίες στο κοινό. Μέχρι να ετοιμαστεί ο χώρος, βρήκαμε την ευκαιρία να μιλήσουμε με τη γλυκύτατη ερμηνεύτρια και να μάθουμε περισσότερα γι’ αυτήν.\nMusicCorner: Γεννήθηκες σε μια μουσική οικογένεια. Πόσο επηρεάστηκες από τα ακούσματα που είχες σπίτι σου;\nΑλεξάνδρα Κόνιακ: Για την ακρίβεια, ως προς τα ακούσματα, θεωρώ πως είμαι σχεδόν μια μικρογραφία της οικογένειάς μου. Καλώς ή κακώς, μουσικές, είδη, μοτίβα, που δεν προτιμούσαν και δεν επέλεγαν, με παρατηρώ να τα αποφεύγω υποσυνείδητα κι εγώ μεγαλώνοντας. Ο μπαμπάς με την προσήλωση του στα τζαζ και ροκ βινύλια, η μαμά σε πιο κλασικούς δρόμους κι η αδερφή μου στα πολύ εμπορικά της τότε εποχής. Έχω επηρεαστεί σαφώς πάρα πολύ, έχω όμως κι αυτό το μικρόβιο της αναζήτησης που με βοηθά να ανακαλύπτω μελωδίες που δε φανταζόμουν ποτέ πως θα με γοήτευαν.\nMusicCorner: Ξεκίνησες την πορεία σου στο τραγούδι από πολύ μικρή ηλικία. Σήμερα, μετά από 9 περίπου χρόνια στη σκηνή, ετοιμάζεις το πρώτο σου video clip. Πώς αισθάνεσαι γι’ αυτό το γεγονός;\nΑλεξάνδρα Κόνιακ: Το 109, μετά από 9!!! Ελπίζω να είναι συμβολικό αυτό! Να μας φέρει γούρι και τύχη! Μετά από 9 χρόνια λοιπόν, έχω τη χαρά να κουβαλάω άπειρες “μουσικομαγικές” στιγμές. Το ένα βήμα έφερε το άλλο κι η τεράστια ευτυχία ήρθε όταν βρέθηκε στο δρόμο μου το τραγούδι αυτό που στα πλαίσια της κυκλοφορίας του, αποφασίστηκε να πραγματοποιηθεί και το συγκεκριμένο video clip. Την εμπειρία ενός γυρίσματος την έχω βιώσει και στο παρελθόν, είναι όμως εντελώς διαφορετικό να ετοιμάζεις ένα βίντεο για ένα τραγούδι που το νιώθεις καταδικό σου. Ένα τραγούδι που υπεραγαπώ από τα πρώτα λεπτά δημιουργίας του. Είμαι ευγνώμων γι’ αυτό το δώρο που μου έκανε ο Βαγγέλης Βατσινέας. Η εικονοποίησή του τώρα, δε θα μπορούσε να μην ανατεθεί στον φίλο και υπερταλαντούχο σκηνοθέτη, Φίλιππο Μπουραΐμη. Είχε πολλές κι ενδιαφέρουσες ιδέες όμως καταλήξαμε σε αυτήν, διότι νομίζουμε πως ταιριάζει απόλυτα στο νόημα του τραγουδιού. Το άγχος μου έχει φτάσει στα ύψη βέβαια διότι εκτός του ότι το τρίλεπτο αυτό χρήζει απόλυτου συντονισμού και συγχρονισμού τόσων ανθρώπων, δε θέλω να ταλαιπωρηθεί κανείς! Ευχαριστώ και δημόσια όλους τους φίλους που παραβρέθηκαν στα γυρίσματα, μέσα απ’ την καρδιά μου.\nMusicCorner: Το «Αριθμός 109» αποτελεί το πρώτο σου σόλο δισκογραφικό βήμα. Υπάρχει έτοιμο υλικό για ένα πλήρες cd; Σκοπεύεις σύντομα να ηχογραφήσεις κάτι;\nΑλεξάνδρα Κόνιακ: Έχουμε αγαπήσει τρία τραγούδια ακόμα, κατά τη διάρκεια της ανεύρεσης υλικού και σκοπεύουμε ήδη εντός των επόμενων ημερών να ηχογραφήσουμε τουλάχιστον δυο εξ’ αυτών. Η παραγωγή είναι ανεξάρτητη, χωρίς την αβέβαιη στέγη κάποιας δισκογραφικής. Τραγούδια ακούμε συνεχώς, με την ελπίδα να βρούμε κι άλλα, τα οποία να μας συγκινούν και σίγουρα επειδή με κατακλύζει το ρομαντικό στοιχείο, στόχος είναι να υπάρξει και μια ολοκληρωμένη δουλειά. Ένα ωραίο κουτάκι που να τα εμπεριέχει όλα τακτοποιημένα! Να αναφέρω εδώ, πως τις ενορχηστρώσεις έχει αναλάβει εξ’ ολοκλήρου ο Χρίστος Σερενές. Ένας άνθρωπος που εμπιστεύομαι υπερβολικά και θαυμάζω την ψυχή και το ταλέντο του.\nMusicCorner: Η πρώτη σου δισκογραφική συνεργασία ήταν με τους Stavento. Τα τελευταία χρόνια συνεργάζεσαι με τον Χρήστο Δάντη. Πόσο σε έχουν ωφελήσει αυτές οι συνεργασίες; Πόσο σε έχουν «ωριμάσει» μουσικά;\nΑλεξάνδρα Κόνιακ: Καθημερινά νιώθω πως οτιδήποτε μπορεί να με εξελίξει μουσικά. Αν θες όντως να μιλήσουμε όμως τόσο ειδικά, η συνεργασία μου με τον Χρήστο Δάντη, που μετράει πια αισίως πέντε χρόνια, μου έχει διδάξει αμέτρητα πράγματα σε πολλούς τομείς κι όχι μόνο στο επαγγελματικό κομμάτι. Του χρωστάω πολλά. Επιπλέον, έχω παρατηρήσει σημαντική πρόοδό μου μέσα σ’ αυτό το διάστημα και βασικό ρόλο παίζει το γεγονός πως μου δόθηκε η ευκαιρία να συμπράξω επί σκηνής, κι από τόσο μικρή ηλικία, με τόσο εξαιρετικούς μουσικούς. Τα πάντα όμως σε εξελίσσουν θεωρώ. Τα πάντα! Από μια ζεστή αγκαλιά μέχρι το πιο περίεργο γιατροσόφι για το εκνευριστικό κρύωμα απ’ τον καλό σου ηχολήπτη!\nMusicCorner: Οι σπουδές σου δεν είναι μόνο μουσικές, αλλά, αν δεν απατώμαι, και θεατρικές. Πόσο πιστεύεις σε έχει βοηθήσει η γνώση της υποκριτικής στη μουσική σου καριέρα;\nΑλεξάνδρα Κόνιακ: Δεν έχω κάνει θεατρικές σπουδές. Υπήρξα για τρία χρόνια μέλος της θεατρικής ομάδας του Γεννάδιου Πάτση, όταν ήμουν σε προεφηβική ηλικία και τώρα έχω τη χαρά να ανήκω στην omad@nce. Μια εξαιρετική ομάδα που αποτελείται από χορευτές και ηθοποιούς κατά βάση κι ετοιμάζουμε μια παράσταση για το μήνα χορού στην Αθήνα, με κεντρικό θέμα την ξενοφοβία και τον ρατσισμό σε πρωτότυπο κείμενο και σκηνοθεσία της Δάφνης Μαρκάκη και χορογραφίες του σπουδαίου Pier Tavernier. Δηλώνω λοιπόν φανατική θεατρόφιλη και σίγουρα βοηθάει η συναναστροφή μου. Έστω και υποσυνείδητα. Έτσι κι αλλιώς στη σκηνή, υποδύεσαι σε κάθε τραγούδι και μια διαφορετική ηρωίδα, μπλεγμένη κάθε φορά και σε μια περίεργη ιστορία. Ερωτική συνήθως…\n«Φώτα, θέσεις, μουσική και ΠΑΜΕ». Η έναρξη των γυρισμάτων είναι πλέον γεγονός. Πολλές οι πρόβες, πολλές οι λήψεις. Κάθε φορά και καλύτερα μέχρι που ο σκηνοθέτης φωνάζει «ΝΑΙ» και ο κόσμος ξεσπά σε χειροκροτήματα. Μια τελευταία λήψη, απαραίτητη για «επιβεβαίωση» και το γύρισμα έχει λάβει τέλος, λίγο πριν τις 3 το μεσημέρι.\nΗ Αλεξάνδρα ευχαρίστησε προσωπικά όλους τους φίλους που της έκαναν την τιμή να συμμετάσχουν στο πρώτο της video clip και στη συνέχεια την απομονώσαμε και πάλι για δύο τελευταίες ερωτήσεις :\nMusicCorner: Κάλεσες τους φίλους σου να συμμετάσχουν στο cip. Πώς αισθάνεσαι για την ανταπόκριση;\nΑλεξάνδρα Κόνιακ: Θεωρώ ότι είναι ένα πολύ μεγάλο βήμα για μένα και την καριέρα μου και είναι πάρα πολύ όμορφο και πολύ σημαντικό να έχω κοντά μου ανθρώπους που μου μετέδωσαν τη θετική τους ενέργεια για να ολοκληρωθεί όλο αυτό το εγχείρημα. Ειδικά όταν πρόκειται για ένα τόσο όμορφο τραγούδι που το αγαπώ, εκτιμώ το δημιουργό, αλλά και όλα τα «συστατικά» του κομματιού, μουσική, στίχους, ενορχήστρωση. Ήταν μια ιδέα να γυριστεί μονοπλάνο και δε νομίζω ότι θα μπορούσε να υποστηριχτεί καλύτερα από τους φίλους και τους συγγενείς μου.\nMusicCorner: Μιλάμε τέσσερις ώρες μετά την έναρξη. Σωματικά πώς αισθάνεσαι; Νιώθεις κουρασμένη;\nΑλεξάνδρα Κόνιακ: Δεν έχω κοιτάξει καθόλου την ώρα. Νιώθω τέλεια. Παρόλο που έχω κοιμηθεί ελάχιστα αισθάνομαι ξεκούραστη. Άνετα θα μπορούσα να ξεκινήσω ένα live όπως είμαι! Είναι και ο χώρος πανέμορφος και νιώθω μεγάλη οικειότητα εδώ μέσα, λόγω του ότι επί δύο χρόνια εμφανιζόμουν εδώ με τον Χρήστο Δάντη. Τον νιώθω πολύ οικείο, πολύ ζεστό, με πολύ φιλόξενους ανθρώπους. Και ένιωσα πολύ καλά που το clip το έκανα εδώ…\nΣτα γυρίσματα, φυσικά, ήταν και ο Βαγγέλης Βατσινέας, ο δημιουργός του «Αριθμός 109», και δεν χάσαμε την ευκαιρία να τον γνωρίσουμε:\nMusicCorner: Γιατί πήρε αυτόν τον τίτλο το τραγούδι; Τι σημαίνει το «Αριθμός 109»;\nΒαγγέλης Βατσινέας: Είναι ένας μυστικός κώδικας που ξεκλειδώνει ένα δωμάτιο. Είναι ένα τραγούδι ερωτικού περιεχομένου με την ηρωίδα να έχει απογοητευτεί και να αποδίδει ένα δριμύ κατηγορώ σ’ αυτόν που την πλήγωσε.\nMusicCorner: Είναι ένα «δυνατό» κομμάτι, και μουσικά και στιχουργικά και η φωνή της Αλεξάνδρας είναι η κατάλληλη για να του δώσει την ερμηνεία που πρέπει.\nΒαγγέλης Βατσινέας: Η αλήθεια είναι ότι όταν γράφτηκε το τραγούδι είχα στο μυαλό μου την Αλεξάνδρα, οπότε ταίριαξε απόλυτα. Εκτιμώ πάρα πολύ την Αλεξάνδρα, τη σέβομαι, εκτιμώ τη δουλειά της, το ήθος της, το χαρακτήρα της και την εμπιστοσύνη που μου δείχνει. Είναι ένα κορίτσι που έχει δεχθεί πολύ καλές κριτικές και καλές προτάσεις, αλλά παρέμεινε σταθερή και στη δική μας συνεργασία, παράλληλα με τις άλλες. Και ελπίζω να πάει καλά το τραγούδι, όχι για μένα, αλλά γιατί πιστεύω ότι πραγματικά αξίζει και το τραγούδι και η Αλεξάνδρα.\nMusicCorner: Επειδή το κοινό δε σε γνωρίζει ακόμα ευρέως, πες μου λίγα λόγια για τη δουλειά σου.\nΒαγγέλης Βατσινέας: Κυκλοφόρησα ένα προσωπικό δίσκο τον Απρίλη του 2010 με τίτλο «Ποινολόγιο», σε δικούς μου στίχους και μουσική, μετά έλειψα λόγω στρατιωτικών υποχρεώσεων και τώρα που επέστρεψα ετοιμάζω ένα δεύτερο δίσκο. Παράλληλα γράφω και για άλλους καλλιτέχνες. Το πρώτο κομμάτι είναι αυτό που ακούσαμε σήμερα. Μου αρέσει να γράφω για γυναικείες φωνές και εύχομαι να πάει καλά.\nMusicCorner: Το ύφος της μουσικής σου, των τραγουδιών σου;\nΒαγγέλης Βατσινέας: Ρομαντικά θα τα έλεγα, δε θέλω να βάλω ταμπέλα έντεχνα ή ροκ. Προσπαθώ να ταιριάξω και στίχους και μουσική. Να μην έχω μόνο καλό στίχο ή μόνο καλή μουσική, αλλά να είναι σε καλό επίπεδο όλα. Να είναι ταιριασμένα σωστά. Δεν πετυχαίνει πάντα, βέβαια, αλλά στην προκειμένη περίπτωση του «Αριθμός 109» η Αλεξάνδρα από μόνη της με οδήγησε να γραφτεί αυτό το τραγούδι έτσι. Ξέρεις που θέλεις να το δώσεις και σε προδιαθέτει από την αρχή για το πώς θέλεις να βγει. Μουσική κάνουμε, με αγάπη, χωρίς επιτήδευση και συγκεκριμένο στόχο.\nMusicCorner: Το θέμα είναι ότι βγαίνει ένα καλό αποτέλεσμα.\nΒαγγέλης Βατσινέας: Σίγουρα είναι ειλικρινές. Αυτό το τραγούδι ξεκίνησε από ένα δωμάτιο σε ένα σπίτι κάπου στο Νέο Ηράκλειο και είχε μόνο ρομαντισμό μέσα του. Δεν είχε σκοπό και στόχο… «Δόλο» να κερδίσει κάτι… Γράφτηκε για να εκφράσει τη στιγμή εκείνη.\nMusicCorner: Κάνεις κάποιες εμφανίσεις αυτόν τον καιρό;\nΒαγγέλης Βατσινέας: Όχι ακόμα, είμαι υπό σκέψιν, αλλά χρειάζεται αρκετή προετοιμασία και δεν είναι όλα στο χέρι μας να γίνουν.\nΗ σκηνοθεσία του «Αριθμός 109» ανήκει στον Φίλιππο Μπουραΐμη και τον βοηθό του Χρήστο Βενετσιάνο. Τους φωτισμούς ανέλαβε ο Κανέλλος Φωτογιαννόπουλος, τα ενδύματα η Δανάη Ελευσινιώτη ενώ η Σταυρούλα Σγούρου επιμελήθηκε την κόμμωση και το μακιγιάζ της Αλεξάνδρας. Την οργάνωση της παραγωγής διεκπεραίωσε η Βάσια Λακουμέντα.\nΕκτός από την Αλεξάνδρα στο video clip εμφανίζονται οι μουσικοί Άλκης Μισυρλής, Χρίστος Σερενές, Βαγγέλης Χριστοδούλου και Τίμος Φαρμάκης.\nΑποκλειστικές φωτογραφίες του MusicCorner από τα γυρίσματα


Με ποιες τροφές θα «ξεβουλώσετε» τις αρτηρίες σας\nΟι καρδιοπάθειες ευθύνονται για 1 στους 4 θανάτους παγ κοσμίως. Βασική αιτία είναι οι φραγμένες αρτηρίες λόγω αποθέσεων ασβεστίου, πλάκας και λιπαρών οξέων. ...\nΑν και δεν υπάρχει «μαγική» τροφή που να μπορεί να καθαρίσει τις αρτηρίες από τη συσσωρευμένη πλάκα, κάποιες καλές συνήθειες, όπως η επιλογή των κατάλληλων τροφών, μπορούν να επιβραδύνουν αυτή τη διαδικασία.\nΔεν είναι ποτέ αργά για να ξεκινήσετε να τρώτε τροφές κατάλληλες για τις αρτηρίες σας, καθώς η διαδικασία αθηροσκλήρωσης ξεκινά από τη νεαρή ηλικία.\nΔείτε ποιες είναι οι καλύτερες τροφές για την υγεία των αρτηριών:\nΒρόμη: Είναι πλούσια σε διαλυτές ίνες, οι οποίες μειώνουν τα επίπεδα της κακής LDL χοληστερόλης, που με την πάροδο των χρόνων προκαλεί συσσώρευση πλάκας στις αρτηρίες.\nΦασόλια: Είναι πλούσια σε διαλυτές ίνες, ενώ παράλληλα αυξάνουν την ελαστικότητα των αρτηριών, συμβάλλοντας στη μείωση της αρτηριακής πίεσης. Ένα άλλο πλεονέκτημά τους είναι τα αντιοξειδωτικά, τα οποία καταπολεμούν τη φλεγμονή που συμβάλλει στην καρδιακή νόσο. Πλούσιες σε αντιοξειδωτικά είναι οι ποικιλίες μαύρων και κόκκινων φασολιών.\nΦακές: Έχουν τα οφέλη των φασολιών, ενώ παράλληλα είναι πλούσιες σε πρωτεΐνες. Έρευνες έχουν δείξει ότι οι φακές αντιστρέφουν τη ζημιά που προκαλεί στα αιμοφόρα αγγεία η υπέρταση. Οι φακές περιέχουν πολλές πρωτεΐνες και φυτικές ίνες, ελάχιστα λιπαρά, καθώς επίσης ασβέστιο, κάλιο και μαγνήσιο, μέταλλα που συμβάλλουν στη μείωση της αρτηριακής πίεσης.\nΨάρι: Τα ωμέγα-3 λιπαρά οξέα ωφελούν την υγεία του εγκεφάλου, έχουν όμως και αντιφλεγμονώδη δράση. Έρευνες συσχετίζουν τη φλεγμονή με μια σειρά χρόνιων παθήσεων, όπως η αθηροσκλήρωση. Τα λιπαρά ψάρια, όπως ο σολομός, σας παρέχουν επαρκή ποσότητα ωμέγα-3 λιπαρών οξέων, αν τα καταναλώνετε τουλάχιστον δύο φορές την εβδομάδα.\nΑβοκάντο: Τα μονοακόρεστα και πολυακόρεστα λιπαρά, όπως αυτά που περιέχει το αβοκάντο, ωφελούν την καρδιά μέσω της μείωσης της κακής LDL χοληστερόλης και της αύξησης της καλής HDL χοληστερόλης. Είναι επίσης πλούσιο σε φυτικές ίνες.\nΦιστίκια: Οι ξηροί καρποί περιέχουν επίσης πολλά καλά λιπαρά. Ειδικά τα φιστίκια Αιγίνης είναι πλούσια σε φυτικές στερόλες, οι οποίες αποδεδειγμένα συμβάλλουν στη μείωση της χοληστερόλης.\nΚουρκουμάς: Η κουρκουμίνη, η ουσία που δίνει στον κουρκουμά το χαρακτηριστικό χρυσοκίτρινο χρώμα του, είναι αντιοξειδωτικό που προλαμβάνει την απόθεση των λιπαρών που μπλοκάρουν τις αρτηρίες.\nΜπρόκολο: Είναι γνωστό ότι τα σταυρανθή λαχανικά, στα οποία ανήκει το μπρόκολο, έχουν αντικαρκινικές ιδιότητες. Έρευνες έχουν δείξει ότι η σουλφοραφάνη (sulforaphane), ένα φυτοχημικό συστατικό που υπάρχει κυρίως στο μπρόκολο, βοηθάει τη φυσική άμυνα του οργανισμού έναντι της απόφραξης των αρτηριών, ενεργοποιώντας ένα συγκεκριμένο είδος πρωτεϊνών. Είναι επίσης πλούσιο σε φυτικές ίνες και έχει αντιφλεγμονώδεις ιδιότητες.\nΣπαράγγια: Είναι πλούσια σε κουερσετίνη, ένα φλαβονοειδές, που προλαμβάνει τη συσσώρευση πλάκας στις αρτηρίες.\nΚαρπούζι: Ο λόγος που οι καρδιολόγοι επιμένουν στη ρύθμιση της αρτηριακής πίεσης, είναι ότι τα υψηλά επίπεδά της καταστρέφουν τα αιμοφόρα αγγεία, αυξάνοντας τον κίνδυνο καρδιοπάθειας και εγκεφαλικού. Το καρπούζι είναι πλούσιο στη φυτοχημική ένωση κιτρουλίνη, η οποία μετατρέπεται από ένζυμα του οργανισμού μας σε αργινίνη. Η αργινίνη είναι αμινοξύ που έχει ιδιαίτερα ωφέλιμες δράσεις στην καρδιά, στο κυκλοφορικό και στο ανοσοποιητικό. Η αργινίνη αυξάνει το νιτρικό οξύ το οποίο έχει την ιδιότητα να χαλαρώνει και να διαστέλλει τα αιμοφόρα αγγεία.\nΠροϊόντα ολικής αλέσεως: Έρευνες έχουν δείξει ότι για κάθε 10 γραμμάρια δημητριακών ολικής αλέσεως που τρώτε καθημερινά, μειώνεται ο κίνδυνος καρδιακής νόσου κατά 14% και ο κίνδυνος θανάτου από καρδιακή προσβολή κατά 25%. Ο λόγος είναι η υψηλή περιεκτικότητά τους σε φυτικές ίνες που συμβάλλουν στην αποβολή της χοληστερόλης από το σώμα, ενώ βοηθούν την ανάπτυξη καλών βακτηρίων στο έντερο, που έχει έμμεσα οφέλη για την υγεία της καρδιάς.\nΓάλα εμπλουτισμένο με DHA (μακράς αλυσίδας πολυακόρεστα λιπαρά): Με την πάροδο των χρόνων οι αρτηρίες γίνονται ανελαστικές και σκληραίνουν, περιορίζοντας τη ροή του αίματος. Τα ωμέγα-3 λιπαρά οξέα και ειδικά τα DHA, συμβάλλουν στη διατήρηση της ελαστικότητας των αγγείων. Υπάρχουν στα θαλασσινά, αλλά και στο εμπλουτισμένο γάλα και τα εμπλουτισμένα αυγά.\nΠατάτες: Είναι πλούσιες σε κάλιο, το οποίο συμβάλλει στη ρύθμιση της αρτηριακής πίεσης. Περιέχουν επίσης πολλές φυτικές ίνες, αρκεί να αποφεύγετε τις τηγανητές και γενικά το μαγείρεμά τους με ανθυγιεινά λιπαρά.\nΜαύρη σοκολάτα: Οι κόκκοι κακάο είναι πλούσιοι σε φλαβανόλες, φυτοχημικές ενώσεις με αντιοξειδωτικές ιδιότητες που ωφελούν την καρδιά σας. Μελέτη του 2017 διαπίστωσε ότι οι άνθρωποι που κατανάλωναν τακτικά αλλά με μέτρο μαύρη σοκολάτα, κινδύνευαν λιγότερο από καρδιακή ανεπάρκεια. Οι διατροφολόγοι συστήνουν την κατανάλωση σοκολάτας με περιεκτικότητα σε κακάο 70% και πάνω.\nΚαφές: Οι κόκκοι του καφέ είναι επίσης πλούσιοι σε αντιοξειδωτικά. Μελέτες έχουν δείξει ότι η τακτική κατανάλωση καφέ μειώνει τον κίνδυνο εκδήλωσης καρδιακής νόσου. Μελέτη σε ποντίκια που λάμβαναν καφεΐνη ίση με αυτή που περιέχεται σε τέσσερα φλιτζάνια καφέ, έδειξε ότι τα αιμοφόρα αγγεία τους άρχισαν να λειτουργούν πιο αποτελεσματικά.\nΠροβιοτικά: Προάγουν την υγεία του εντέρου μέσω της αύξησης των καλών βακτηρίων, ενώ έρευνες δείχνουν ότι τροφές όπως το γιαούρτι, το κεφίρ και τα τουρσιά βοηθούν στη μείωση της αρτηριακής πίεσης και της κακής LDL χοληστερόλης.\nΜούρα: Είναι πλούσια σε φυτικές ίνες και αντιοξειδωτικά και έρευνα έδειξε ότι η κατανάλωση τριών μερίδων την εβδομάδα μπορεί να μειώσει κατά 33% τον κίνδυνο καρδιακής προσβολής στις γυναίκες. Η αιτία είναι οι ανθοκυανίνες, ενώσεις που περιέχονται στα μούρα και προκαλούν διαστολή των αιμοφόρων αγγείων.\nΚρασί: Λίγο κρασί ωφελεί την καρδιά και παρότι δεν έχει αποδειχθεί σχέση αιτίας-αποτελέσματος, έρευνες έχουν δείξει ότι τα άτομα με μικρότερο κίνδυνο καρδιακών παθήσεων τείνουν να πίνουν λίγο αλκοόλ. Φροντίστε όμως να μην ξεπερνάτε το ένα ποτήρι την ημέρα και προτιμάτε το κόκκινο κρασί που είναι πλούσιο στην αντιγηραντική ουσία ρεσβερατρόλη, η οποία βοηθά επίσης στη μείωση της φλεγμονής.\nΑυγά: Νεότερες έρευνες έχουν δείξει ότι η χοληστερόλη των τροφών έχει ελάχιστη επίδραση στα επίπεδα της χοληστερόλης του αίματος. Αντίθετα, τα λιπαρά των αυγών ενισχύουν την καλή HDL χοληστερόλη στο αίμα, η οποία βοηθά στην πρόληψη της συσσώρευσης πλάκας στα αγγεία. Μελέτη έδειξε ότι η καθημερινή κατανάλωση αυγών συνδέεται με μείωση κατά 11% του κινδύνου για καρδιακές παθήσεις.\nΠράσινο τσάι: Η γαλλική επιγαλλοκατεχίνη-3 (EGCG), μία ένωση που βρίσκεται στο πράσινο τσάι και έχει βρεθεί ότι σκοτώνει τα καρκινικά κύτταρα και συμβάλλει στην πρόληψη του Αλτσχάιμερ, έχει την ιδιότητα να συρρικνώνει και τις λιπαρές αποθέσεις στα τοιχώματα των αρτηριών. Άλλες έρευνες έχουν δείξει ότι το πράσινο τσάι συμβάλλει επίσης στη μείωση της κακής LDL χοληστερόλης και των τριγλυκεριδίων.


Το σκάκι είναι επιτραπέζιο παιχνίδι και πνευματικό άθλημα για δύο παίκτες. Παίζεται σε μία τετράγωνη βάση, που λέγεται σκακιέρα, οκτώ οριζόντιων γραμμών και οκτώ στηλών συνολικά δηλαδή 64 τετραγώνων τα οποία μάλιστα χαρακτηρίζονται ως άσπρα και μαύρα εναλλάξ (είναι η ίδια βάση που χρησιμοποιείται και στο παιχνίδι της ντάμας).\nΟ σκοπός κάθε παίχτη είναι η επίτευξη ματ στον αντίπαλο βασιλιά. Αυτό συμβαίνει όταν ο βασιλιάς απειλείται (αυτό ονομάζεται σαχ) και δεν υπάρχει νόμιμη κίνηση διάσωσης. Ας σημειωθεί ότι το ματ καθιστά την αιχμαλώτιση του βασιλιά περιττή καθώς αποτελεί το τέλος του παιχνιδιού.\nΑρχική παράταξη σε ένα τυπικό σετ σκακιού\nΤο σκάκι δεν είναι τυχερό παιχνίδι. Θεωρητικά δεν υπάρχει κανένας εξωτερικός παράγοντας και τίποτα κρυφό στην θέση για τους δυο παίκτες. Το παιχνίδι βασίζεται αποκλειστικά στην τακτική και στην στρατηγική. Όμως οι δυνατότητες του παιχνιδιού είναι τόσο μεγάλες και περίπλοκες που είναι αδύνατο να συλλογιστεί κανείς όλα τα ενδεχόμενα και αυτό παρόλο που το παιχνίδι ουσιαστικά καθορίζεται από 32 κομμάτια σε 64 τετράγωνα. Οι δυνατές παρτίδες υπερβαίνουν μακράν σε πλήθος τα άτομα του σύμπαντος.


Φέρνουμε προϋπολογισμό με οριστική διάσωση των συντάξεων και μέτρα ελάφρυνσης 1 δις ευρώ | "Ενδείξεις-Αποδείξεις"\nΦέρνουμε προϋπολογισμό με οριστική διάσωση των συντάξεων και μέτρα ελάφρυνσης 1 δις ευρώ\n«Τέταρτο μνημόνιο δεν ήρθε, οι συντάξεις δεν κόβονται και θα υπάρξουν μέτρα ανακούφισης της κοινωνίας»: αυτά τόνισε χτες ο βουλευτής το...\n«Τέταρτο μνημόνιο δεν ήρθε, οι συντάξεις δεν κόβονται και θα υπάρξουν μέτρα ανακούφισης της κοινωνίας»: αυτά τόνισε χτες ο βουλευτής του ΣΥΡΙΖΑ Ηλείας και Πρόεδρος της Επιτροπής Οικονομικών της Βουλής Μάκης Μπαλαούρας, με αφορμή την κατάθεση του Προϋπολογισμού του έτους 2019 στη Βουλή, σε συνέντευξή του στον Ρ/Σ «Στο Κόκκινο».\nΠαράλληλα, εξέφρασε τη βεβαιότητα ότι ο ΣΥΡΙΖΑ θα ξαναγίνει κυβέρνηση, για να συνεχίσει να χτίζει αυτά που οι άλλοι κατέστρεψαν και πως όλα αυτά θα αποτελέσουν το επίδικο της προεκλογικής μάχης.\n«Την ερχόμενη Δευτέρα αρχίζει στην Επιτροπή Οικονομικών Υποθέσεων της Βουλής, στην οποία προεδρεύω, η μεγάλη μάχη για τον προϋπολογισμό. Εδώ θα αποκαλυφθούν όλα τα ψέματα της αντιπολίτευσης. Μέχρι προχθές ακόμα μας κατηγορούσαν για διπλό προϋπολογισμό, έλεγαν ότι δεν θα έχουμε θετικό αποτέλεσμα στο Eurogroup και ότι θα πάρουμε απλώς αναστολή στην περικοπή των συντάξεων», συνέχισε ο Μάκης Μπαλαούρας.\n«Να όμως που φέρνουμε έναν προϋπολογισμό, όπου πρώτον, δεν κόβονται οι συντάξεις, και μάλιστα οριστικά και αμετάκλητα. Και όπου δεύτερον, η κυβέρνηση λαμβάνει θετικά μέτρα ελάφρυνσης 910 εκατ. ευρώ, όχι για ψηφοθηρικούς λόγους, ενόψει εκλογών, αλλά επειδή είμαστε υποχρεωμένοι να γιατρέψουμε, όσο μπορούμε, τις πληγές της κοινωνίας».\nΜιλώντας ως προς την αλλαγή του κλίματος στην Ευρώπη, ο βουλευτής του ΣΥΡΙΖΑ επισήμανε: «Πριν ενάμιση μήνα ήμουν στις Βρυξέλλες, μαζί με τους ομότιμους συναδέλφους μου από όλη την Ε.Ε. Συμμετείχα και παλιότερα, αλλά ως παρατηρητής, γιατί η χώρα ήταν στο Μνημόνιο. Τώρα είμαστε μια κανονική χώρα, που πήρε το λόγο ως ισότιμη προς όλες τις υπόλοιπες χώρες. Δεν έχει γίνει κατανοητό στην Ελλάδα ότι έχουμε φύγει από τη σφαίρα του Eurogroup, το οποίο δεν έχει πλέον καμιά αρμοδιότητα για τα δημοσιονομικά μας, παρά μόνον η Κομισιόν – όπως και για τις άλλες χώρες».\nΣύγκρουση πάνω στο σχέδιο για την επόμενη περίοδο\n«Ξέρουμε καλά ότι η κοινωνία ακόμη υποφέρει. Έχουμε πολύ δρόμο ακόμη μέχρι να επουλώσουμε τις πληγές των ανθρώπων που χτυπήθηκαν από την κρίση», αναγνώρισε ο Μάκης Μπαλαούρας, «ειδικά της εργατικής τάξης, καθώς η ανεργία παραμένει σε τρομακτικά επίπεδα».\n«Γίνονται κινήσεις από την κυβέρνηση, και θέλουμε η σύγκρουση που θα γίνει στις εκλογές, όταν αυτές γίνουν, να είναι σύγκρουση στρατηγικών για την οικονομία και την κοινωνία τα επόμενα χρόνια. Θέλει ο ελληνικός λαός διαφθορά και υφαρπαγή του δημόσιου πλούτου, θέλει μια πολιτική νεοφιλελεύθερη που θα περικόπτει τις συντάξεις και θα τις εξανεμίζει, όπως ήταν το μοντέλο της Χιλής; Θέλουν οι εργαζόμενοι να έχουν συλλογικές συμβάσεις εργασίας, να έχουν αξιοπρεπή μισθό; Αυτά είναι τα βασικά ερωτήματα», τόνισε.\n«Όπως όλα τα κράτη μέλη της ΕΕ, έτσι και η Ελλάδα πρέπει στο εξής να τηρεί το δημοσιονομικό πλαίσιο. Αν λοιπόν εμείς τα καταφέρουμε με τις πολιτικές μας, με την πάταξη της διαφθοράς, της φοροδιαφυγής, με την πάταξη του λαθρεμπορίου και άλλες τέτοιες κινήσεις, να έχουμε τον απαραίτητο δημοσιονομικό χώρο, μπορούμε να κάνουμε πολλά πράγματα και το 2019 και το 2020 και το 2021, έως ότου γίνουμε και στην κοινωνία μια κανονική χώρα, γιατί είμαι σίγουρος ότι ο ΣΥΡΙΖΑ θα ξαναγίνει κυβέρνηση», κατέληξε.\n"Ενδείξεις-Αποδείξεις": Φέρνουμε προϋπολογισμό με οριστική διάσωση των συντάξεων και μέτρα ελάφρυνσης 1 δις ευρώ


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: Κοράνι: οι 150 (πιο) "θανάσιμες" σελίδες! Κι όποιος αντέξει ας τις διαβάσει. Μετά απ' αυτό μην πεις ότι δεν ήξερες...(Μέρος Γ' -αποσπάσματα)\nΚοράνι: οι 150 (πιο) "θανάσιμες" σελίδες! Κι όποιος αντέξει ας τις διαβάσει. Μετά απ' αυτό μην πεις ότι δεν ήξερες...(Μέρος Γ' -αποσπάσματα)\nΜΕΚΚΑ, εδάφια 17 από 36\n22. « …….σφράγισε τ’ αυτιά και την καρδιά του. Έβαλε ένα πέπλο στα μάτια του. Ποιος θα τον φωτίσει, αφού ο Αλλάχ τον παραπλάνησε;...».\n26. « Είναι ο κυρίαρχος του ουρανού και της γης και την ημέρα που θα σταματήσει ο χρόνος, εκείνοι που χαρακτηρίζουν τη διδαχή μας ως αγυρτεία θα εξολοθρευτούν".\nΜΕΚΚΑ, εδάφια 29 από 40\nΜΕΚΚΑ, εδάφια 20 από 29\n1. « Σου χαρίσαμε μια λαμπρή νίκη».\n5. « Θα μπάσει τους πιστούς στους κήπους όπου κυλούν ποτάμια και θα τους καθαρίσει από τις κηλίδες τους. Θα απολαμβάνουν την υπέρτατη ευδαιμονία στην αιώνια κατοικία».\n6. « Οι ασεβείς, οι ειδωλολάτρες και οι βλάσφημοι, θα τιμωρηθούν αυστηρά. Θα τους κυνηγούν η οργή και η κατάρα του ουρανού. Η κόλαση θάναι η ολέθρια κατοικία τους».\n8. « Σε στείλαμε για να μαρτυρήσεις για την αλήθεια και για να κηρύξεις τις υποσχέσεις και τις απειλές μας».\n9. « Πιστεύετε στον Αλλάχ, υπερασπιστείτε την υπόθεση του ουρανού, δοξάζετε τον Αλλάχ και υμνείτε τον πρωί κα βράδυ».\n10. « Όσοι σου ορκίζονται πίστη, ορκίζονται στον Αλλάχ. Το χέρι του Αλλάχ είναι πάνω στο χέρι τους. Όποιος παραβιάζει την ιερή συμμαχία είναι ένοχος επιορκίας. Όποιος την τηρεί πιστά θα πάρει λαμπρή ανταμοιβή».\n11. « Οι Άραβες που δεν βγήκαν να πολεμήσουν, θα πουν: μας εμπόδιζαν οι ικανότητές μας και η φροντίδα των οικογενειών μας. Παρακάλα τον Αλλάχ να μας συγχωρήσει. Αλλά η καρδιά τους διαψεύδει αυτά που προφέρουν τα χείλη τους. Να τους απαντήσεις: ποιος θα σταματήσει το χέρι του Αλλάχ, αν σκοπεύει να σας τιμωρήσει ή να σας ανταμείψει; Γνωρίζει τις πράξεις σας».\n12. « Νομίσατε πως ο προφήτης και οι πιστοί είχαν χωριστεί για πάντα από τις οικογένειές τους. Σίγουρα οι καρδιές σας συνέλαβαν αυτή τη γνώμη. Σας εξαπάτησε και θα προκαλέσει το χαμό σας».\n13. « Ας ξέρουν όσοι δεν πιστεύουν στον Αλλάχ και στον προφήτη του πως έχουμε ανάψει πυρές για τους άπιστους».\n16. « Να πεις στους Άραβες που έμειναν μέσα στις οικογένειές τους: θα σας καλέσουμε να πολεμήσετε εναντίον ενός ισχυρού και φιλοπόλεμου έθνους. Θα το πολεμήσετε ώσπου να ασπαστεί τον ισλαμισμό και τότε θάχετε την ευδαιμονία για πληρωμή της υπακοής σας. Αν αρνηθείτε να βαδίσετε, όπως το κάνατε κιόλας, να περιμένετε τη θεϊκή εκδίκηση».\n17. «….Όποιος ακολουθήσει τον Αλλάχ και τον προφήτη θάχει για κλήρο τους κήπους που ποτίζονται από τα ποτάμια. Όσοι γυρίσουν πίσω είναι προορισμένοι για τα βασανιστήρια».\n18. « Ο Αλλάχ κοίταξε με συγκαταβατικό μάτι τους πιστούς όταν ορκίστηκαν πίστη κάτω από το δέντρο. Διάβαζε στο βάθος των καρδιών τους. Τους έστειλε τη σιγουριά. Και μια λαμπρή νίκη στεφάνωσε την αφοσίωσή τους».\n19. « Πληρώθηκαν με πλούσια λάφυρα. Ο Αλλάχ είναι ισχυρός και σοφός».\n20. « Σας το είχε υποσχεθεί. Έσπευσε να σας κάνει κυρίους τους. Απότρεψε από πάνω σας το σίδερο των εχθρών σας για να δώσει στους πιστούς ένα σημάδι της προστασίας του και να σας ενισχύσει στην αληθινή πίστη».\n21. « Κι άλλα, ακόμη πιο πολύτιμα λάφυρα βρίσκονται στα χέρια του. Είναι έτοιμος να σας τα παραδώσει. Τίποτα δεν περιορίζει τη δύναμή του».\n22. « Αν είχαν πολεμήσει οι άπιστοι, θα τρέπονταν σε φυγή. Και δεν θα βρίσκανε ούτε άσυλο ούτε προστάτη».\n25. « Αυτοί είναι που δεν πιστεύουν και σας απομακρύνουν από το ιερό τέμενος, όπως και από τις προσφορές που κατακρατούν και δεν τις αφήνουν να φτάσουν στον προορισμό τους. Αν δεν υπήρχαν μεταξύ τους και πιστοί και των δύο φύλων που δεν τους ξέρετε, αν δεν είχε να φοβηθεί μήπως κάνει κανένα έγκλημα και αν ήταν χωρισμένοι, θα επιβάλλαμε οδυνηρή ποινή στους άπιστους».\n27. « Η αιώνια αλήθεια επιτέλεσε την αποκάλυψη που είχε ο προφήτης, όταν φώναξε αυτές τις λέξεις: Θα μπείτε στον ναό της Μέκκας, σώοι και αβλαβείς, με ξυρισμένο το κεφάλι και χωρίς φόβο. Ο Αλλάχ ξέρει αυτό που αγνοείτε. Σας ετοιμάζει μια προσεχή νίκη».\n28. « Ο Αλλάχ έστειλε τον προφήτη για να κηρύξει την αληθινή πίστη και για να την εγκαταστήσει στα ερείπια των άλλων θρησκειών. Σου αρκεί η μαρτυρία του».\n29. « Ο Μωάμεθ είναι ο απεσταλμένος του Αλλάχ. Οι μαθητές του θα είναι τρομεροί με τους άπιστους και φιλάνθρωποι μεταξύ τους….ο Αλλάχ υποσχέθηκε την φιλευσπλαχνία του σε όσους ασπάστηκαν τον ισλαμισμό και έκαναν αγαθοεργίες. Τους προορίζει λαμπρή ανταμοιβή».\nΜΕΚΚΑ, εδάφια 8 από 18\n7. « Ο Αλλάχ σας έδωσε την αγάπη της πίστης. Την ομόρφηνε στις καρδιές σας. Σας εμπνέει τη φρίκη για την απιστία…».\n9. « Αν γεννηθεί κάποια διαφορά ανάμεσα στους πιστούς, ειρηνεύσετέ την. Αν η μια μερίδα ορθωθεί άδικα εναντίον της άλλης, καταπολεμήστε την ώσπου να επανέλθει στις αρχές του Αλλάχ. Αν αναγνωρίσει την αδικία της, αποκαταστήστε την ειρήνη ανάμεσα στους αδελφούς σας, γιατί ο Αλλάχ αγαπάει τη δικαιοσύνη».\n10. « Οι πιστοί είναι αδέλφια. Διατηρήστε την ομόνοια ανάμεσά σας….».\n12. « Ω πιστοί! Να είστε επιφυλακτικοί στις κρίσεις σας. Συχνά είναι άδικες. Βάλτε όρια στην περιέργειά σας….».\n14. « Οι Άραβες λένε: πιστεύουμε. Να τους απαντήσεις: δεν πιστεύετε καθόλου. Πείτε: ομολογούμε τον ισλαμισμό. Δεν έχει ακόμη εισχωρήσει στις καρδιές σας η πίστη. Αν όμως υπακούσετε στον Αλλάχ και στον Προφήτη, τα έργα σας δεν θα χάσουν τίποτα από την αξία τους….».\n15. « Αληθινοί πιστοί είναι εκείνοι που είναι ελεύθεροι από αμφιβολίες, πιστεύουν στον Αλλάχ, στον απόστολό του και θυσιάζουν τη ζωή και τα πλούτη τους για να υπερασπίσουν την ιερή υπόθεση».\n16. « Θα μάθετε σεις στον Αλλάχ ποια είναι η θρησκεία σας; Αυτός γνωρίζει το κάθε τι που υπάρχει στον ουρανό και στη γη. Η γνώση του αγκαλιάζει την έκταση του σύμπαντος».\n17. « Σε κατηγορούν ότι ασπάστηκες τον ισλαμισμό. Να τους απαντήσεις: αυτή η θρησκεία δεν προέρχεται από μένα. Είναι ένα δώρο του ουρανού. Θα σας καθοδηγήσει, αν είναι ειλικρινείς οι καρδιές σας».\nΜΕΚΚΑ, εδάφια 19 από 45\n2. « Έκπληκτοι που βλέπουν ένα προφήτη από το έθνος τους οι άπιστοι λένε πως είναι θαύμα».\n5. « Είπαν την αλήθεια ψέμα. Κυριάρχησε μέσα τους το πνεύμα της σύγχυσης».\n13. « …. Είπαν τους προφήτες τους απατεώνες. Όλοι τους δοκίμασαν τις τιμωρίες που σας αναγγέλλω».\n18. « Τον κυριεύει η αγωνία του θανάτου. Να, του λένε, το τέλος που ήθελες να καθυστερήσεις».\n19. « Ο ήχος της σάλπιγγας θα αναγγείλει την ημέρα των απειλών».\n21. « Ζούσες στην ξεγνοιασιά, θα του πουν. Δεν σου απασχόλησε τη σκέψη σου αυτή η μέρα. Ρίξαμε τον πέπλο που σε τύφλωνε. Σήμερα, θα είναι διεισδυτικό το μάτι σου».\n22. « Ένας από τους αγγέλους θα πει: να τι έχω ετοιμάσει εναντίον του».\n23. « Να ρίξουν στην κόλαση τον άπιστο και τον παράνομο».\n24. « Να ρίξουν όσους εμπόδισαν το καλό, παραβίασαν τους νόμους και αμφιβάλλανε για την ιερή θρησκεία».\n25. « Να δοκιμάσει τα πιο σκληρά βασανιστήρια ο ειδωλολάτρης».\n40. « Σκέψου την ημέρα που ο ουράνιος κήρυκας θα καλέσει τους θνητούς».\n41. « Η στιγμή που θ’ ακουστεί η αληθινή κραυγή, θα είναι η στιγμή της ανάστασης».\n42. « Δίνουμε τη ζωή και το θάνατο. Είμαστε το όριο όλων των πραγμάτων».\n43. « Εκείνη τη μέρα η γη θ’ ανοίξει τα σπλάχνα της. Οι άνθρωποι θα ορμήσουν έξω από τον τάφο. Θα μας είναι εύκολο να τους συγκεντρώσουμε».\n45. « Διάβαζε το Κοράνιο σε όποιον φοβάται τις απειλές μας».\nΤΟ ΦΥΣΗΜΑ ΤΩΝ ΑΝΕΜΩΝ\nΜΕΚΚΑ, εδάφια 20 από 60\n8. « Πλανιέστε μέσα στα διάφορα συναισθήματά σας».\n9. « Όποιον έχει απορρίψει ο Αλλάχ, θα αποφύγει την ιερή θρησκεία».\n10. « Οι ψεύτες θα χαθούν».\n11. « Είναι θαμμένοι μέσα στην άβυσσο της άγνοιας».\n12. « Πότε θαρθεί η κρίση; Ρωτούν».\n13. « Όταν θα καταφαγωθείτε από τις φλόγες».\n14. « Θα τους πουν : πάθετε τα βασανιστήρια που θέλατε να επισπεύσετε».\n15. « Οι δίκαιοι θα κατοικούν σε κήπους στολισμένους με βρύσες».\n40. « Η εκδίκηση του ουρανού κυνήγησε τον ασεβή ηγεμόνα και τους στρατιώτες του. Τους καταπόντισε η θάλασσα στις αβύσσους της».\n41. « Ο άνεμος που έφερε τη στειρότητα στις πεδιάδες της Αωδ έδειξε τη δύναμή μας».\n42. « Η δηλητηριασμένη πνοή του μόλυνε στη στιγμή το κάθε τι που άγγιζε».\n43. « Οι Θεμμίτες είναι ένα παράδειγμα της θεϊκής εκδίκησης. Τους είπαμε: απολαύσετε ώσπου νάρθει η ώρα».\n44. « Παραβίασαν αλαζονικά την απαγόρευση του Αλλάχ. Ακούστηκε η φωνή του αγγέλου και είδαν την καταστροφή τους».\n45. « Δεν μπόρεσαν να σταθούν στα πόδια τους, ούτε να βρουν υπερασπιστή».\n51. « Μην τον εξομοιώνετε ( τον Αλλάχ) με κανέναν (άλλον Θεό), ειδεμή, να φοβάστε τις απειλές μου».\n52. « Όλους τους προφήτες τους είπαν μάγους και ανόητους».\n53. « Μήπως κληροδότησαν με διαθήκη οι λαοί την πλάνη, ο ένας στον άλλον; Οι κάτοικοι της Μέκκας επέμειναν στη δυσπιστία τους».\n54. « Απομακρύνσου από κοντά τους, δεν θα γίνεις ένοχος».\n59. « Οι κακοί θα μοιραστούν τα βασανιστήρια και δεν θα λένε πια: επισπεύστε την εκτέλεση των απειλών σας».\n60. « Αλίμονο σ’ εκείνους που δεν πιστεύουν στην ημέρα των εκδικήσεων!».\nΜΕΚΚΑ, εδάφια 23 από 49\n7. « ….θα έρθει η θεία εκδίκηση».\n8. « Τίποτα δεν θα μπορέσει να την εμποδίσει».\n9. « Οι ουρανοί θα κλονιστούν και θ’ αναταραχτούν».\n10. « Τα βουνά θα ξεριζωθούν και θα βαδίζουν».\n11. « Αλίμονο εκείνη την ημέρα σε όσους κατηγόρησαν τους αποστόλους για απατεώνες».\n13. « Θα τους ρίξουν στις πυρές και θα τους πουν:».\n14. « Να η φωτιά που λέγατε πως δεν ήταν πραγματική».\n15. «Είναι οφθαλμαπάτη; Δεν βλέπετε;».\n16. «Θύματα των φλογών, είτε ξεσπάσετε σε βόγκους, είτε υπομονέψετε, δεν θ’ αλλάξει η τύχη σας. Δεν θα έχετε παρά τη δίκαιη ανταμοιβή των έργων σας».\n17. « Οι δίκαιοι θα κατοικήσουν στους κήπους της ηδονής».\n18. « Προφυλαγμένοι από τις θλίψεις της κόλασης, θα απολαμβάνουν τις εύνοιες του ουρανού».\n20. « Αναπαυθείτε σ’ αυτά τα καλοστρωμένα κρεβάτια. Αυτές οι παρθένες με τ’ αλαβάστρινα στήθη, με τα ωραία μαύρα μάτια, θα γίνουν σύζυγοί σας».\n21. « Σ’ αυτή την κατοικία θα ξαναβρούν όσα παιδιά τους ήταν πιστά…».\n22. « Θα έχουν όσα φρούτα και φαγητά επιθυμούν».\n23. « Θα τους προσφέρουν ποτήρια γεμάτα με γλυκό κρασί, που ο ατμός τους δεν θα τους κάνει να λένε καμιά άσεμνη λέξη, ούτε θα τους διεγείρει στο κακό».\n24. « Νεαροί υπηρέτες θα τρέχουν γύρω τους. Θα είναι άσπροι σαν το μαργαριτάρι στο κέλυφός του».\n32. « Τους εμπνέουν τάχα (τους άπιστους) οι παραπλανήσεις του ύπνου ή η ασέβεια;».\n33. « Θα πουν : το Κοράνιο είναι μια έξυπνη ψευδαίσθηση που την έχει δημιουργήσει αυτός; Αλλά δεν έχουν καθόλου πίστη».\n34. « Αν είναι έτσι, ας φανερώσουν κανένα όμοιο βιβλίο».\n42. « Σου ετοιμάζουν παγίδες; Πρώτοι οι άπιστοι πιάνονται σ’ αυτές».\n45. « Άφησέ τους ώσπου νάρθει η ώρα της καταστροφής τους».\n46. « Και τότε θα χαθούν οι δόλιες ραδιουργίες τους και θα είναι χωρίς υπερασπιστή».\n47. « Εκτός από τα βασανιστήρια της κόλασης, οι κακοί θα δοκιμάσουν διάφορες θεομηνίες. Τους περισσότερους τους τυφλώνει η άγνοια».\nΜΕΚΚΑ, εδάφια 8 από 61\n23. « Οι Θεοί σας δεν είναι τίποτ’ άλλο παρά κενά ονόματα. Εσείς και οι πατέρες σας τους βγάλατε από το χάος. Δεν επέτρεψε ο ουρανός τη λατρεία σας. Οδηγός σας είναι η τυφλή γνώμη και τα πάθη σας. Και όμως δεχτήκατε το θεϊκό φως».\n30. « Απόφυγε τον άπιστο που απορρίπτει τον ισλαμισμό. Δεν φιλοδοξεί τίποτε άλλο από τις γήινες ηδονές».\n31. « Αυτή είναι όλη κι όλη η γνώση του. Αλλά ο Αλλάχ γνωρίζει ποιος πλανιέται και ποιος βαδίζει με τη δάδα της πίστης».\n34. « Τι να σκεφτείς για όποιον απομακρύνεται από την πίστη;».\n51. « ( Ο Αλλάχ) εξόντωσε τους Αδαίους».\n52. « Και τους Θεμμίτες. Κανένας δεν ξέφυγε από την εκδίκησή του».\n54. « Ανάτρεψε τις ένοχες πολιτείες».\n55. « Τις σκέπασε με τα ερείπιά τους».\nΜΕΚΚΑ, εδάφια 21 από 55\n1. « Πλησιάζει η ώρα και σχίστηκε το φεγγάρι».\n2. « Αλλά οι άπιστοι, σαν βλέπουν τα θαύματα, γυρίζουν αλλού το κεφάλι και λένε: είναι μια δυνατή μαγεία».\n3. « Παρασυρμένοι από το χείμαρρο των παθών τους, αρνιούνται το θαύμα. Μα όλα θα χαραχτούν με ανεξίτηλα γράμματα».\n4. « Τους αναπτύξανε ιστορίες ικανές να τους αποτρέψουν από την πλάνη».\n5. « Δεν τους ωφελούν καθόλου οι συμβουλές της φρόνησης».\n6. « Απομακρύνσου από κοντά τους. Σαν καλέσει ο άγγελος τους θνητούς στην τρομερή κρίση»,\n7. « Θα βγουν από τους τάφους τους, με απεγνωσμένο βλέμμα και θα μοιάζουν με σκόρπιες ακρίδες».\n8. « Θα τρέξουν να πάνε εκεί που θα τους καλεί. Οι άπιστοι θα πουν: να η φοβερή μέρα!».\n16. « Τι τιμωρίες ακολούθησαν τις διαταγές μου;».\n17. « Κάναμε εύκολες τις εντολές του Κορανίου. Ποιόν άπιστο έκαναν να μεταστραφεί;».\n19. « Εξαπολύσαμε έναν τρομερό άνεμο τις μέρες της δυστυχίας».\n20. « Ξεσήκωσε τους ένοχους σαν ξεριζωμένους φοίνικες».\n39. « Υποστείτε την τιμωρία που σας απειλήσαμε».\n43. « ….είναι λιγότερο ένοχη η απιστία σας από τη δική τους; Μήπως σας εξασφαλίζουν οι Γραφές την ατιμωρησία σας;».\n44. « Θα πουν: θα συγκεντρωθούμε και θα κερδίσουμε τη νίκη».\n45. « Γρήγορα όλο αυτό το πλήθος θα διαλυθεί και θα φύγει ντροπιασμένο».\n46. « Ορίστηκε η ώρα τους και θάναι πικρή και οδυνηρή».\n47. « Οι κακοί βρίσκονται σε πλάνη. Θα ριχτούν στις φλόγες».\n48. « Την ημέρα που θα συρθούν με το μέτωπο μέσα στις πυρές, θα τους πουν: δοκιμάστε την αφή της κόλασης».\n50. « Μόνο από ένα λόγο έχουμε ανάγκη και όσο ν’ ανοιγοκλείσεις τα μάτια σου, μας υπακούν».\n51. « Ερωτήσαμε πολλά έθνη που σας έμοιαζαν, τι δίδαγμα αντλήσατε;».\nΜΕΚΚΑ, εδάφια 17 από 78\n35. « Θα σας πετάξει βλήματα φωτιάς χωρίς καπνό και καπνό χωρίς φωτιά. Πως θα μπορέσετε να προφυλαχτείτε;».\n37. « Σαν ανοίξει ο ουρανός θα λάμπει σαν το ρόδο ή σαν το κοκκινοβαμμένο δέρμα».\n41. « Οι άτιμοι θα αναγνωρίζονται από σίγουρα σημάδια. Θα τους αρπάξουν από τα μαλλιά κι από τα πόδια».\n43. « Να η κόλαση που λέγανε οι ασεβείς πως είναι μύθος».\n44. « Θα γυρίζουν γύρω από τις φλόγες και το βραστό νερό».\n46. « Όσοι φοβούνται την κρίση θα έχουν δύο κήπους».\n48. « Θα είναι στολισμένοι με αλσύλλια».\n52. « Στον καθένα τους θα φυτρώνουν άφθονα διάφορα φρούτα».\n54. « Οι φιλοξενούμενοι αυτής της κατοικίας θα ξαπλώνονται σε μεταξένια κρεβάτια στολισμένα με χρυσάφι και θα απολαμβάνουν όσο θέλουν όλα αυτά τα αγαθά».\n56. « Εκεί θάναι νεαρές παρθένες με σεμνό βλέμμα που ποτέ κανένας άνθρωπος ή πνεύμα δεν μόλυνε την ομορφιά τους».\n58. « Μοιάζουν με τον υάκινθο και το μαργαριτάρι».\n62. « Κοντά σ’ αυτά τα μαγεμένα μέρη θ’ ανοίγονται δυο άλλοι κήποι».\n64. « Μια αιώνια πρασινάδα θα είναι η ομορφιά τους».\nΜΕΚΚΑ, εδάφια 41 από 96\n1. « Σαν έρθει η ώρα της κρίσης».\n2. « Κανένας δεν θα μπορέσει να αρνηθεί την πραγματικότητά της».\n3. « Άλλους θα ταπεινώσει και άλλους θα ανυψώσει».\n4. « Κι όταν συγκλονιστεί η γη από έναν βίαιο σεισμό»,\n5. « Και τα βουνά γίνουνε σκόνη»,\n6. « Και γίνουν παιγνίδι των ανέμων»,\n7. « Το ανθρώπινο γένος θα διαιρεθεί σε τρία μέρη».\n8. « Άλλοι θα είναι στα δεξιά: πόσο μεγάλη θάναι η ευδαιμονία τους!».\n9. « Άλλοι στα αριστερά: πόσο μεγάλη θάναι η δυστυχία τους!».\n10. « Οι εκλεκτοί θα προηγούνται στις δύο αυτές τάξεις».\n11. « Θα είναι πιο κοντά στον Αλλάχ».\n12. « Θα κατοικούν στον κήπο των ηδονών».\n13. « Πολλοί αρχαίοι»,\n14. « Και μερικοί νεότεροι θα είναι αυτοί οι ευτυχισμένοι ένοικοι».\n15. « Αναπαύονται σε κρεβάτια πλουσιοστολισμένα με χρυσάφι και πολύτιμα πετράδια».\n17. « Θα τους υπηρετούν παιδιά προικισμένα με αιώνια νεότητα».\n18. « Που θα τους προσφέρουν εξαίρετο κρασί μέσα σε ποτήρια με διάφορα σχήματα».\n19. « Δεν θα τους ανεβαίνει ο ατμός του στο κεφάλι και δεν θα τους σκοτεινιάζει το λογικό τους».\n20. « Θα έχουν όσα φρούτα θα θέλουν».\n21. « Και την σάρκα των πιο σπάνιων πουλιών».\n22. « Κοντά τους θάναι τα ουρί με τα ωραία μαύρα μάτια. Η ασπράδα του δέρματός τους είναι σαν των μαργαριταριών».\n23. « Οι εύνοιές τους θα είναι η πληρωμή της αρετής».\n33. « Θα αναπαύονται σε ψηλά κρεβάτια».\n34. « Πλάσαμε τις γυναίκες τους με ξέχωρη πλασιά».\n35. « Θα είναι παρθένες».\n36. « Θα τους αγαπούν και θ’ απολαμβάνουν την ίδια νεότητα μ’ αυτούς».\n40. « Ποια όμως θα είναι η τύχη εκείνων που θα ριχτούν στ’ αριστερά;»\n41. « Μέσα σ’ ένα καυτερό άνεμο και βραστό νερό»,\n42. « Θα τους τυλίγουν ανεμοστρόβιλοι από πηχτό καπνό».\n43. « Δεν θα τους φέρνει ούτε δροσιά ούτε ευχαρίστηση».\n44. « Στη γη παραδίνονται στο μεθύσι των ηδονών».\n51. « Και σεις που ζήσατε μέσα στην πλάνη και αρνηθήκατε την ιερή θρησκεία»,\n54. « …..θα πίνετε βραστό νερό».\n56. « Αυτή θα είναι η τύχη τους την ημέρα της κρίσης».\n60. « Βγάλαμε την θανατική απόφαση για το ανθρώπινο γένος. Δεν θα μπορέσει ν’ αποφύγει το θάνατο».\n87. « Αν (ο ετοιμοθάνατος) είναι από κείνους που θα πλησιάσουν τον Αλλάχ»,\n88. « Κλήρος του θάναι η ανάπαυση, τα ωραία φαγητά, οι κήποι των ηδονών».\n91. « Αν όμως προστεθεί στον αριθμό των απίστων»,\n92. « Εκείνων που βάδισαν στη πλάνη»,\n93. « Το βραστό νερό θάναι η κατοικία τους».\n94. « Θα ριχτεί μέσα στις φλόγες».\n8. « Γιατί να αρνηθείτε να πιστέψετε στον Αλλάχ και στον απόστολο που σας καλεί στην πίστη; Δέχτηκε κιόλας τη συμμαχία σας, αν είναι ειλικρινείς οι καρδιές σας».\n9. « Αυτός έστειλε στον υπηρέτη του την υπέροχη θρησκεία του, για να διαλύσει τα σκοτάδια σας και να σας οδηγήσει στο φως…….».\n10. « Γιατί να μην θυσιάσετε ένα μέρος από τα αγαθά σας για να υπερασπιστείτε την ιερή θρησκεία; Ο Αλλάχ έχει την κληρονομιά των ουρανών και της γης. Όποιος έδωσε τα αγαθά του και πολέμησε κάτω από το λάβαρο της πίστης πριν από τη νίκη, θα έχει μεγαλύτερο βαθμό δόξας από κείνους που έκαναν μόνο εκ των υστέρων αυτή τη γενναιόδωρη θυσία. Κι όμως ο Αλλάχ υποσχέθηκε και σ’ αυτούς και στους άλλους την κατοικία της ευδαιμονίας. Παρατηρεί προσεκτικά τις πράξεις σας».\n11. « Ποιος είναι εκείνος που θέλει να ασπαστεί τη δοξασμένη συμμαχία του Αλλάχ; Τα αγαθά του θα ευδοκιμήσουν. Μια ανεκτίμητη επιβράβευση θα στεφανώσει την αφοσίωσή του».\n12. « Μια μέρα θα δείτε τους πιστούς να περιβάλλονται από αστραφτερή λάμψη. Καλό νέο! Θα τους πουν. Σήμερα θα κατοικήσετε στους κήπους που ποτίζονται από ποτάμια. Εκεί θα μείνετε αιώνια και θ’ απολαμβάνετε την υπέρτατη ηδονή».\n14. « Σήμερα δεν μπορείτε να εξαγοράσετε τα σφάλματά σας. Δεν υπάρχει κανένα λύτρο για τους άπιστους. Η φωτιά είναι κατοικία σας. Είστε στην εξουσία της. Αλίμονο σ’ εκείνους που θα ριχτούν σ’ αυτήν!».\n15. « Δεν είναι πια καιρός να υποταχθούν ταπεινά οι πιστοί στην θεία διδασκαλία, στην αλήθεια που κατέβηκε από τον ουρανό, για να μην μοιάζουν μ’ εκείνους που δέχτηκαν τις Γραφές; Τους περιμέναμε, αλλά οι καρδιές τους σκληρύνθηκαν και οι περισσότεροι παραδόθηκαν στην ατιμία».\n17. « Όσοι ασπάστηκαν την ιερή συμμαχία και την υποστηρίζουν με τα πλούτη τους, θα δεχτούν τα διπλά απ’ όσα δώσανε και θα ανταμειφθούν μεγαλόπρεπα».\n18. « Όσοι πιστεύουν στον Αλλάχ και στον προφήτη είναι οι αληθινοί πιστοί. Θα είναι μάρτυρες μπροστά στον Αλλάχ. Είναι εξασφαλισμένη η ευτυχία τους. Θα τους περιβάλλει η δόξα. Αλλά οι άπιστοι που αρνιούνται τη διδασκαλία μας, θα γίνουν θύματα της κόλασης».\n25. « Στείλαμε αποστόλους για να κηρύξουν την αλήθεια. Τους δώσαμε τους νόμους και τη ζυγαριά για να οδηγήσουμε τους ανθρώπους στο δρόμο της δικαιοσύνης. Τους διδάξαμε την τέχνη να σφυρηλατούν το σίδερο, να το κάνουν γερό για τις μάχες και χρήσιμο για τις ανάγκες της ζωής. Ο Αλλάχ γνωρίζει εκείνους που υπερασπίζουν με τα όπλα στο χέρι την υπόθεσή του και των υπηρετών του. Κατέχει τη δύναμη και την ισχύ».\n27. « …..Αναθέσαμε την αποστολική υπηρεσία στον Ιησού τον γιο της Μαρίας. Του δώσαμε το ευαγγέλιο. Βάλαμε στην καρδιά των μαθητών του την ευλάβεια, την φιλευσπλαχνία και την επιθυμία της μοναστικής ζωής……..Δεν την τήρησαν πλήρως ως προς τον θεσμό της. Όσοι ήταν πιστοί στον Αλλάχ, πήραν την ανταμοιβή τους. Αλλά οι περισσότεροι είναι παράνομοι».\n29. « Δεν πρέπει να αγνοούν οι Ιουδαίοι και οι Χριστιανοί πως δεν είναι στη διάθεσή τους οι χάρες του ουρανού. Ο Αλλάχ μοιράζει όπως θέλει τις χαρές του….».\nΜΕΔΙΝΑ, εδάφια 13 από 22\n5. «….Πιστεύετε στον Αλλάχ και στον απεσταλμένο του. Σας εξηγεί τις εντολές του. Η παραβίασή τους θα σας στοιχίσει την ουράνια εκδίκηση».\n6. « Μια βαθιά ταπείνωση θα έχει για συνέπεια η ανταρσία εναντίον του Αλλάχ και του προφήτη. Έτσι ταπεινώθηκαν όσοι ήρθαν πριν από σας. Στείλαμε από τον ουρανό την υπέροχη θρησκεία μας. Κλήρος των άπιστων θα είναι η ντροπή και τα βασανιστήρια».\n9. « Είδες εκείνους που τους απαγόρευσαν τις κρυφές συγκεντρώσεις και που όμως τις κάνουν παρά την απαγόρευση; Εκεί, συζητούν για εγκληματικά σχέδια, για εχθροπραξίες, για εξέγερση εναντίον του προφήτη. Και όταν τον πλησιάζουν, τον χαιρετούν με ονομασίες που δεν του τις έχει δώσει ο Αλλάχ και λένε μέσα τους: μη δεν θα τιμωρηθεί η υποκρισία μας; Η κόλαση θάναι η ανταμοιβή τους. Θα πέσουν στις φλόγες μέσα σ’ αυτή την τρομακτική καταβόθρα».\n10. « Ω πιστοί! Όταν συζητάτε, ας μην είναι θέμα των συνομιλιών σας η ατιμία, ο πόλεμος ή η ανταρσία στις διαταγές του προφήτη……θα συγκεντρωθείτε όλοι σας μπροστά στο δικαστήριό του».\n11. « Οι κρυφές συνελεύσεις εμπνέονται από το Σατανά για να χτυπήσει τους πιστούς. Αλλά δεν μπορεί να τους βλάψει αν δεν το επιτρέψει ο Αλλάχ. Ας του έχουν λοιπόν εμπιστοσύνη οι πιστοί».\n12. « Ω πιστοί! Όταν σας λένε: στριμωχτείτε στα καθίσματά σας, κάνετέ το. Ο Αλλάχ θα σας δώσει τεράστιο χώρο στον ουρανό. Όταν σας διατάξουν να σηκωθείτε, υπακούστε. Ο Αλλάχ θα ανυψώσει τους πιστούς και όσους φωτίζει η γνώση σε τιμητικές θέσεις. Βλέπει όλες σας τις πράξεις».\n15. « Προσέξατε εκείνους που συνδέθηκαν με ανθρώπους που τους χτύπησε η οργή του ουρανού; Δεν είναι ούτε με το δικό τους μέρος, ούτε με το δικό σας. Προφέρουν ψεύτικους όρκους και το ξέρουν!».\n16. « Ο Αλλάχ τους απείλησε με τις πιο τρομερές τιμωρίες, γιατί είναι παραδομένοι στην ατιμία».\n17. « Προφυλαγμένοι από τις επιορκίες τους, απομακρύνουν και τους άλλους από τον θείο νόμο. Τους περιμένει τρομερή τιμωρία».\n18. « Ούτε τα πλούτη τους, ούτε τα παιδιά τους δεν θα τους ωφελήσουν μπροστά στον Αλλάχ και θα πέσουν θύματα της αιώνιας φωτιάς».\n20. « Ζούνε υπό την κυριαρχία του Σατανά. Τους έκανε να ξεχάσουν την ανάμνηση του Αλλάχ. Ακολουθούν τις εμπνεύσεις του. Δεν προορίζονται για το χαμό οι οπαδοί του;».\n21. « Όσοι σηκώνουν τη σημαία της ανταρσίας εναντίον του Αλλάχ και του προφήτη, θα ντροπιαστούν. Ο Αλλάχ έγραψε: θα δώσω τη νίκη στους υπηρέτες μου. Ο Αλλάχ κατέχει τη δύναμη και την ισχύ».\n22. « Δεν θα δείτε κανέναν από κείνους που πιστεύουν στον Αλλάχ και στην έσχατη μέρα να αγαπούν τον άπιστο που στασιάζει εναντίον του Αλλάχ και του προφήτη, έστω κι αν είναι πατέρας, γιος ή σύμμαχός του……».\nΜΕΔΙΝΑ, εδάφια 16 από 24\n2. « Αυτός κατέβασε από το φρούριό τους τους άπιστους Ιουδαίους, που συγκεντρώθηκαν για πρώτη φορά. Δεν φανταζόσασταν πως μπορούσαν να τους εξαναγκάσουν σ’ αυτό; Πίστευαν πως τα φρούριά τους θα τους υπεράσπιζαν από τα χέρια του κι από τα χέρια των πιστών. Ας σας διδάξει αυτό το παράδειγμα, ω σεις που το είδατε!».\n3. « Αν δεν είχε γράψει ο ουρανός την εξορία τους, θα τους είχε εξοντώσει. Αλλά τους περιμένει το μαρτύριο της φωτιάς στον άλλο κόσμο».\n4. « Η καταστροφή τους είναι η τιμωρία τους για την απόσχισή τους από τον Αλλάχ και τον προφήτη. Ο Αλλάχ τιμωρεί αυστηρά όσους απομακρύνονται από τη θρησκεία του».\n6. « Τα λάφυρα που έδωσε στον προφήτη, δεν τα διαμφισβητήσατε ούτε με τις καμήλες σας, ούτε με τα άλογά σας. Αλλά ο Αλλάχ κάνει να νικούν οι υπηρέτες του όπως του αρέσει. Δεν έχει όρια η δύναμή του».\n7. « Τα λείψανα που πήρατε από τους Ιουδαίους που διώξατε από το κάστρο τους ανήκουν στον Αλλάχ και στον προφήτη του……Δεχτείτε ότι σας δώσει ο προφήτης και μη ζητήσετε τίποτα παραπάνω. Να φοβάστε τον Αλλάχ που είναι τρομερές οι εκδικήσεις του».\n8. « Ένα μερίδιο οφείλεται στους φτωχούς που παράτησαν την πατρίδα τους, σ’ εκείνους που ο ζήλος τους για την ιερή θρησκεία τους έκανε να τους διώξουν από τα σπίτια τους και τα κτήματά τους. Αληθινοί πιστοί είναι όσοι βοηθούν τον Αλλάχ και τον προφήτη».\n10. « Όσοι ασπαστούν τον ισλαμισμό ύστερα απ’ αυτούς, θα αποτείνουν αυτή την προσευχή στον ουρανό: Αλλάχ, κάνε να λάμψει η φιλευσπλαχνία σου για μας και για τους αδερφούς μας που προπορεύτηκαν στην πίστη…….».\n11. « Άκουσες τους ασεβείς που λένε στους αδελφούς τους, τους άστατους Ιουδαίους: αν σας εξορίσουν, θα σας ακολουθήσουμε. Μόνο από σας θα δεχτούμε νόμο. Αν σας πολιορκήσουν, θα πετάξουμε για να σας βοηθήσουμε. Αλλά ο Αλλάχ είναι μάρτυρας για τα ψέματά τους».\n12. « Αν αναγκάσουν τους αδελφούς τους να εκπατριστούν, δεν θα τους ακολουθήσουν. Αν τους πολιορκήσουν, δεν θα ξεκινήσουν να τους βοηθήσουν. Κι αν τολμούσαν να το κάνουν, θα τους εξανάγκαζαν να τραπούν σε φυγή. Και δεν θα υπήρχε πια καταφύγιο γι’ αυτούς».\n13. « Ο τρόμος που έριξε ο Αλλάχ στις ψυχές τους σας έκανε να τους νικήσετε, γιατί δεν έχουν καθόλου φρόνηση».\n14. « Δεν θα τολμούσαν να δώσουν τακτική μάχη εναντίον σας. Μόνο στις οχυρωμένες πόλεις ή πίσω από τείχη θα αμυνθούν. Μόνο μεταξύ τους έχουν θάρρος. Τους νομίζετε μονιασμένους, ενώ είναι διχασμένοι, γιατί δεν έχουν καθόλου φρόνηση».\n15. « Σαν τους προηγουμένους τους, έτσι κι αυτούς τους κατάστρεψαν οι επιχειρήσεις τους και κλήρος τους θάναι η κόλαση».\n17. « Θα δοκιμάσουν τις τιμωρίες μας. Οι πυρές της κόλασης θα είναι η αιώνια κατοικία τους. Αυτή είναι η τύχη των τιποτένιων».\n18. « Ω πιστοί! Να φοβάστε τον Αλλάχ. Ας σκεφτεί ο καθένας σας τι θα κάνει αύριο. Να φοβάστε τον Αλλάχ. Είναι μάρτυρας όλων σας των πράξεων».\n19. « Μι μιμείστε εκείνους (τους άπιστους) που επειδή ξέχασαν τον Αλλάχ, ξέχασαν και τον εαυτό τους. Είναι παράνομοι».\n20. « Διαφορετική τύχη θάχουν οι έκπτωτοι και οι κάτοικοι του παραδείσου. Αυτοί θάχουν την υπέρτατη ευδαιμονία».\n1. « Ω πιστοί! Μην έχετε κανένα δεσμό με τους εχθρούς μου και τους δικούς σας. Τους δείχνετε καλοκαγαθία κι αυτοί αποκήρυξαν την αλήθεια που διδάχτηκαν. Σας έδιωξαν, και σας και τον προφήτη από τους κόλπους της πόλης τους γιατί είχατε πίστη. Αφού τους πολεμάτε για να υπερασπιστείτε το νόμο μου και για να αξιωθείτε τις εύνοιές μου, πως θα διατηρήσετε φιλία γι’ αυτούς; Ξέρω τι είναι κρυμμένο στα βάθη των καρδιών σας και τι κάνετε στα φανερά. Όποιος προδώσει τα συμφέροντά μου θα έχει φύγει από το δρόμο της δικαιοσύνης».


iddqdiddqd - Insomnia.gr\nΣχετικά με iddqdiddqd\nΗμερομηνία γέννησης 01/02/1980\niddqdiddqd απάντησε σε θέμα του aekoupoli στο Console Games\nΣτο μυαλό μου τα έχω σε 3 κατηγορίες: Μεγάλα, βαριά, exclussives τύπου Halo, Forza, Gears τα οποία για πολύ κόσμο θα ήταν day 1 €€€ "Backlog fillers" με μικρές και μεγάλες παραγωγές. Αρκετό ψωμί, και λόγω κόστους μπορείς να δοκιμάσεις όσα θες. Μικρά exclussives ή day-1 gamepass, ίσα να νιώθεις ότι πήρες κάτι για τη συνδρομή σου: Call of the sea, Battletoads, The medium. Τα τελευταία, τα κρίνω σαν παιχνίδια του 10ρικου-20ρικου. Πχ, το call of the sea το πήγα ως το τέλος, αλλά πάνω από €10 δεν έδινα για κανένα λόγο. Και τα δεύτερα, κάπου στα ίδια λεφτά τα κρίνω. Πχ το m\niddqdiddqd απάντησε σε θέμα του JohnVani18 στο Νέα\nΚρίμα, αν δεν είχε τα θέματα με το reliability στα G3 και G4 θα ειχε μπει σε άλλη τροχιά. Πολύ πλούσια features, λογικές τιμές και πρακτικός σχεδιασμός.\niddqdiddqd απάντησε σε θέμα του trib στο Νέα\nΑπό την περίληψη του report, σελίδα 12, παράγραφος 3: The campaign [Η ρωσική] evolved from a generalized program designed in 2014 and 2015 to undermine the U.S. electoral system, to a targeted operation that by early 2016 favored candidate Trump and disparaged candidate Clinton. The IRA’s operation also included the purchase of political advertisements on social media in the names of U.S. persons and entities, as well as the staging of political rallies inside the United States. Ίδια σελίδα, παράγραφος 4: At the same time that the IRA operation began to focus on supporting candi\nΆλλα γράφω, άλλα διαβάζεις. Η ωφέλεια αποδείχτηκε. Η εμπλοκή έμεινε αναπάντητη. Για την παρεμπόδιση δικαιοσύνης, θα δούμε στο μέλλον. Βλ. και παρακάτω όμως. Πράγματι. Αρχίζω και νιώθω ότι έχουμε πετύχει κάτι σπουδαίο εδώ που (τουλάχιστον από τη μεταπολίτευση) έχουμε αλλάξει πόσες φορές κυβέρνηση χωρίς να μας πεθάνει κανένας. Δεν ξέρω που πάει μια χώρα αν η μία από τις δύο παρατάξεις πιστεύει ότι οι απέναντι κακώς είναι στην εξουσία. Δυστυχώς, αντίθετα με τις τριτοκοσμικές χώρες, άμα πάρει η μπάλα τις ΗΠΑ, τα απόνερα θα μας λούσουν κανονικά.\nΑυτό. Επιχειρήματα έχεις πριν αποφασίσει το δικαστήριο. Αφού αποφασίσει, ή έχεις δίκιο ή έχεις άδικο.\nΗ εμπλοκή των Ρώσων τεκμηριώθηκε, οπότε κάθε άλλο παρά παραπληροφόρηση είναι. Αυτό που δεν απαντήθηκε ήταν αν ο Τραμπ συνεργάστηκε (και όχι απλά οφελήθηκε) κατά την εμπλοκή αυτή. Δεν απαντήθηκε, επειδή η έρευνα παρεμποδίστηκε από τον ίδιο τον Τράμπ (το σημειώνει η ίδια η έρευνα). Επέλεξε να κρυφτεί πίσω από τη θέση του αντί να ερευνηθεί και να κριθεί (είτε αθώος, είτε ένοχος).\niddqdiddqd απάντησε σε θέμα του loukas77 στο Προγράμματα Fiber, VDSL, ADSL, και κινητής τηλεφωνίας\nΑφού έχεις 4 άτομα remote, τα 2Mbit up είναι πολύτιμα. Θα κράταγα το vdsl και ίσως έκανα παζάρι για μείωση στο πάγιο.\niddqdiddqd απάντησε σε θέμα του skanjos στο Console Games\nΕίχα γκρινιάξει ότι το παιχνίδι υπο-αξιοποιεί το open world στοιχείο του, και σε γενικές γραμμές δεν έχω αλλάξει γνώμη. Η εξαιρετική όμως αρχιτεκτονική του, δίνει ρέστα. Είχα ένα gig να μπω στο παρακάτω εργοστάσιο: Φρουροί, κάμερες τα πάντα όλα. Πως μπήκα τελικά; Δεν είμαι καν σίγουρος αν ήταν "σχεδιασμένο" να μπεις από εκεί: δεν είχε πόρτα ή καταπακτή ή hacking points ή οτιδήποτε, έπρεπε να κατέβεις σε ένα μπαλκόνι μετά, και να σπάσεις παράθυρο με το χέρι το οποίο θέλει από μόνο το επιμονή γιατί δε χωράς. Συχνά στις "ενδεδειγμένες" διαδρομές σου έχουν\nΣτις CPU η διαφορά δεν είναι φοβερή, και τα γραφικά (στα χαρτιά τουλάχιστον) κάνουν scale down με την ανάλυση. Να είναι στην DDR3 vs GDDR5 η διαφορά;\nΚαλά-καλά δεν έχουν κλείσει μήνα οι κονσόλες. Οι όποιες αστοχίες θα φανούν μετά. Για μένα λόγοι αλλαγής πλατφόρμας είναι: exclussives, gamepass, και οι παρέες για multi. Οκ, και ένας ακόμα λόγος: αν μπορείς να πουλήσεις με καπέλο, ώστε να σου βγει το Xbox μισοτιμής ξερωγώ.\nΚάτι που κατάλαβα πολύ αργοπορημένα: τα attributes λειτουργούν ως όρια για τα αντίστοιχα skills. π.χ. Με reflex 7, το assault σταματάει να παίρνει xp στο 7. Δε με είχαν ενθουσιάσει τα perks του assault, οπότε είχα αφήσει χαμηλά το reflex με τη λογική "ας λεβελάρει το assault και βλέπουμε". Τεσπά.\nΣτην κονσόλα που ΕΣΥ εχεις δηλωμένη ως main, όλοι οι χρήστες έχουν τα προνόμια σου (gold και game pass), ακόμα και αν παίζουν με το δικό τους account.\niddqdiddqd απάντησε σε θέμα του Narayan στο Προσφορές\nΓλυτώνουν κάτι ψιλά από κόστος μπαταρίας, κερδίζουν κάτι ψιλά από πωλήσεις play & charge. Εμένα μου είναι αρκετά βολικό: έχω ένα κουτάκι με γεμάτες eneloop/ladda στο σαλόνι, και όταν δω battery low αρκεί να βρω 30" downtime στο επόμενο δίωρο να κάνω τράμπα. Το προτιμώ από το να παίξω με καλώδιο για 1-2 ώρες αν ξεχαστώ.


«ΠΙΣΩ ΑΠΟ ΤΟΥΣ ΛΟΦΟΥΣ» | Στράτος Κερσανίδης\n«ΠΙΣΩ ΑΠΟ ΤΟΥΣ ΛΟΦΟΥΣ»\n(αναδημοσίευση από την ΕΠΟΧΗ, 6/1/2013)\nΧειραγωγώντας τους ανθρώπους\nΚαταρχήν είναι ζήτημα τύχης. Δηλαδή από το που και σε πια χρονική περίοδο έχει γεννηθεί ο καθένας. Όλα εξαρτώνται, λοιπόν, από τη χωροχρονική σχετικότητα. Αλλά και από τη σχετικότητα του πως κρίνουμε το τι είναι καλό και το τι είναι κακό. Η μοναδική σταθερά που διαθέτει ο σύγχρονος άνθρωπος για να κρίνει το τυχαίο και τη σχετικότητα είναι ο «ορθός λόγος», δηλαδή η βάση του Διαφωτισμού και κατ’ επέκταση της σύγχρονης σκέψης. Στο σημείο αυτό επέρχεται και η μεγάλη σύγκρουση με τις ανορθολογικές θρησκευτικές δοξασίες αλλά –γιατί όχι- και με τον πολιτικό φανατισμό.\nΝομίζω πως σε μέσα σε τούτο το πλαίσιο κινείται ο προβληματισμός που καταθέτει ο ρουμάνος σκηνοθέτης Κριστιάν Μουντζίου με την ταινία του «Πίσω από τους λόφους» (Dupa dealuri).\nΗ ταινία προβλήθηκε στο 53ο Φεστιβάλ Κινηματογράφου Θεσσαλονίκης τον περασμένο Νοέμβριο και τότε μέσα από τις σελίδες της Εποχής είχα εκφράσει την ελπίδα, να βρει διανομή στη χώρα μας. Και για καλή τύχη των ελλήνων θεατών η ταινία ήδη προβάλλεται από την περασμένη Πέμπτη στους κινηματογράφους.\nΗ Αλίνα και η Βοϊτσίτσα είναι δυο φίλες που μεγάλωσαν μαζί σε ορφανοτροφείο. Είχαν αναπτύξει μια ιδιαίτερη συναισθηματική σχέση αλλά κάποια στιγμή η Αλίνα έφυγε για τη Γερμανία και η Βοϊτσίτσα κατέληξε καλόγρια σε ένα μοναστήρι. Όταν μετά από καιρό η Αλίνα επιστρέφει με σκοπό να πάρει τη φίλη της μαζί της στη Γερμανία συναντά την άρνησή της αλλά και την αντίδραση του ιερέα και των άλλων μοναχών. Η Βοϊτσίσα δεν είναι αυτήν που ήξερε και έχει αποφασίσει πως το μέλλον της είναι στο μοναστήρι. Η Αλίνα κάνει ό,τι περνά από το χέρι της για να την μεταπείσει και τα βάζει ακόμη και με την κοινότητα των μοναχών και τον ιερέα. Το αποτέλεσμα είναι να θεωρηθεί ως δαιμονισμένη και μετά από μία κρίση να αλυσοδεθεί και να υποστεί εξορκισμό, αφού οι καλόγριες πιστεύουν πως είναι δαιμονισμένη. Η εξέλιξη είναι τραγική.\nΟ Κριστιάν Μουντζίου είναι –κατά την προσωπική μου άποψη- ένας από τους πιο σημαντικούς σύγχρονους ευρωπαίους σκηνοθέτες. Εδώ αξίζει να θυμηθούμε πως το 2007, με την πρώτη μεγάλου μήκους ταινία του «Τέσσερις μήνες, τρεις εβδομάδες και δύο μέρες» είχε κερδίσει το Χρυσό Φοίνικα στο Φεστιβάλ των Κανών, κάτι που για πρώτη φορά κατάφερε σκηνοθέτης από τη Ρουμανία.\nΕδώ κάνει ένα αιχμηρό σχόλιο για το μετά-«σοσιαλιστικό» τραύμα που βιώνει ρουμανική κοινωνία. Κάποτε ο άλλος, ο διαφορετικός, ο απροσάρμοστος, κατέληγε στις φυλακές ή στα ψυχιατρεία του καθεστώτος. Τώρα υπάρχουν άλλες δυνάμεις οι οποίες κινούνται όμως στο ίδιο μήκος κύματος. Και είναι η μικρή κοινωνία της μονής η οποία δεν ανέχεται τις παρεκκλίσεις και η απροσάρμοστη Αλίνα πρέπει να έρθει με κάθε τρόπο στον ίσιο δρόμο, το δρόμο του θεού. Η σύγκρουση του καλού με το κακό που ο καθένας το μεταφράζει ανάλογα με τη πλευρά που βρίσκεται.\nΗ κάμερα του Μουντζίου, ως χειρουργικό νυστέρι, αναδεικνύει τους χαρακτήρες των δύο κοριτσιών αλλά και των υπόλοιπων ηρώων. Κομματιάζει τις σχέσεις που υπάρχουν στη μονή και εμφανίζει από πίσω έναν τερατώδη μηχανισμό ελέγχου ο οποίος καλύπτεται πίσω από όμορφα λόγια και προσευχές. Κάθε σκηνή, κάθε σεκάνς είναι τέλεια δουλεμένες, δημιουργούν έναν εξαιρετικό σκηνοθετικό ρυθμό ο οποίος παρά τα 150 λεπτά διάρκειας της ταινίας δεν αφήνουν το θεατή ούτε στιγμή να ανασάνει. Το ενδιαφέρον κορυφώνεται κάθε λεπτό για να φτάσουμε σε ένα σπαρακτικό φινάλε.\nΟι δύο πρωταγωνίστριες, Κοσμίνα Στρατάν και Κριστίνα Φλούτουρ, τιμήθηκαν για τις εξαιρετικές ερμηνείες τους στο τελευταίο Φεστιβάλ των Κανών αφού μοιράστηκαν το βραβείο γυναικείας ερμηνείας. Παράλληλα, στο ίδιο φεστιβάλ, η ταινία κέρδισε και το βραβείο καλύτερου σεναρίου.\nΣε σημείωμά του ο σκηνοθέτης αναφέρει: «(…)είναι μια ταινία για την αγάπη και την ελεύθερη βούληση. Κυρίως για το πως η αγάπη μπορεί να μετατρέψει το καλό και το κακό σε πολύ σχετικές έννοιες. (…) μιλά για τις εναλλακτικές και τις επιλογές στη ζωή που προκύπτουν από την εκπαίδευση ή την έλλειψη της, και για το πόσα πράγματα στη ζωή προέρχονται από πράγματα που δε μπορείς να επηρεάσεις ή για τα οποία δεν είσαι υπεύθυνος: που γεννήθηκες, από ποιόν και σε ποια κοινωνία».\n«Ο ΑΝΘΡΩΠΟΣ ΠΟΥ ΓΕΛΑ» Η ΒΙΑ ΩΣ ΙΔΕΟΛΟΓΙΑ


Έκφραση - covid 19\nΔευτέρα, 18 Οκτωβρίου 2021 12:14\nΠόση ατομική ευθύνη και κρατική ανευθυνότητα να χωρέσει σε μια φωτογραφία;\nΛίγες μέρες μετά τα πλημμυρισμένα πανεπιστήμια και σχολεία βγήκε στη δημοσιότητα φωτογραφία, που δείχνει μερικές εκατοντάδες φοιτητών και φοιτητριών να είναι στοιβαγμένοι σε μόλις λίγα τετραγωνικά μέτρα από την πρώτη μέρα λειτουργίας του Πανεπιστημίου Πειραιώς!\nΦυσικά οι φοιτητές φορούν τις μάσκες τους και είτε είναι εμβολιασμένοι (πάνω από 80% ο εμβολιασμός των φοιτητών) είτε έχουν πραγματοποιήσει το rapid test των 10€. Όση, όμως, υπευθυνότητα και να επιδείξουν οι φοιτητές έρχονται αντιμέτωποι με την ανευθυνότητα της κυβέρνησης, η οποία επειδή δεν θέλει να ενισχύσει με κανέναν τρόπο τη δημόσια εκπαίδευση αφήνει τα παιδιά, τους καθηγητές και την κοινωνία απροστάτευτη απέναντι στην πανδημία.\nΘυμίζουμε πως για μεγάλο διάστημα ο ένοχος για την έξαρση των κρουσμάτων ήταν η νεολαία με την ανέμελη ζωή και το “ερωτικό καλοκαίρι” τους. Άραγε ποιος είναι ο υπεύθυνος για αυτή την κατάσταση και ποιος θα φταίει αν ξανακλείσουν τα πανεπιστήμια;\nΔείτε ακόμα: Νούμερο ένα πηγή διασποράς του Covid 19 ο συνωστισμός στα Μέσα Μαζικής Μεταφοράς!\nΔευτέρα, 18 Οκτωβρίου 2021 10:18\nΣε εξέλιξη η νέα δράση πραγματοποίησης δωρεάν rapid test στη Ν.Χαλκηδόνα\nΑπό το γραφείο επικοινωνίας του Δήμου Ν.Φιλαδέλφειας - Ν.Χαλκηδόνας εκδόθηκε η παρακάτω ανακοίνωση:\nΣε εξέλιξη βρίσκεται η 13η δράση δωρεάν προληπτικών ελέγχων ταχείας ανίχνευσης αντιγόνου (rapid tests) που διοργανώνει ο Δήμος Νέας Φιλαδέλφειας - Νέας Χαλκηδόνας σε συνεργασία με τον Εθνικό Οργανισμό Δημόσιας Υγείας (ΕΟΔΥ) για τους κατοίκους της πόλης.\nΟι προληπτικοί έλεγχοι έχουν ξεκινήσει από τις 09:00 π.μ. και θα διαρκέσουν έως τις 15:00 μ.μ. στον χώρο του π. Στρατιωτικού Εργοστασίου (πάρκο Γ. Αποστολάκης – Βάρναλη & Περικλέους) στη Νέα Χαλκηδόνα.\nΔείτε κι αυτό: Τα πλημμυρισμένα σχολεία εξάντλησαν την υπομονή μας\nΣε μια προσπάθεια να διατηρηθεί σε χαμηλά επίπεδα το ιικό φορτίο σε Νέα Φιλαδέλφεια και Νέα Χαλκηδόνα παρακολουθούμε διαρκώς τα δεδομένα και συνεχίζουμε να στοχεύουμε στην μεγαλύτερη δυνατή προστασία του συνόλου των συμπολιτών μας και των εργαζομένων του Δήμου μας.\nΔείτε κι αυτό: Έρχεται η 15η Εθελοντική Αιμοδοσία του Δήμου Ν.Φιλαδέλφειας - Ν.Χαλκηδόνας\nΔευτέρα, 04 Οκτωβρίου 2021 14:00\nΣάββατο 9 Οκτωβρίου και Τετάρτη 20 Οκτωβρίου, στην πλατεία Δημαρχείου - στάση Μετρό «Περιστέρι». Ανακοίνωση του γραφείου τύπου του Δήμου\nΑπό το γραφείο τύπου του Δήμου Περιστερίου εκδόθηκε η παρακάτω ανακοίνωση:\nΟ Δήμος Περιστερίου ενημερώνει ότι ο Εθνικός Οργανισμός Δημόσιας Υγείας (ΕΟΔΥ), θα πραγματοποιήσει δωρεάν ελέγχους ταχείας ανιχνεύσεως (γρήγορες δοκιμές) κορονοϊού για τους κατοίκους της πόλης, το Σάββατο 9 Οκτωβρίου 2021 και την Τετάρτη 20 Οκτωβρίου 2021, ώρες 9:00 - 15: 00, στην πλατεία Δημαρχείου - στάση Μετρό «Περιστέρι».\nΟ Αντιδήμαρχος Υγείας Γεώργιος Μπεκιάρης υπενθυμίζει ότι οι πολίτες πρέπει να γνωρίζουν τον ΑΜΚΑ τους, τον Αριθμό Δελτίου Ταυτότητας, καθώς και τον αριθμό του κινητού τους τηλεφώνου.\nΣτον έλεγχο μπορούν να υποβληθούν και παιδιά άνω των 10 ετών. Θα τηρηθούν αυστηρά οι προβλεπόμενοι υγειονομικοί κανόνες (χρήση μάσκας, τήρηση αποστάσεων ασφαλείας) για την ομαλή διεξαγωγή των γρήγορων δοκιμών και την απόφαση συντονισμού.\nPublished in Περιστερίου


Το αστρικό Σημείο, Απρίλιος του 2010\nΕμφανίσεις του ‘άστρου’ στην Λίμνη Erie των ΗΠΑ\nΤο απόγευμα της 16ης Μαρτίου του 2010 τρεις από εμάς βρισκόμασταν στην περιοχή του Ευκλείδη (Euclid) στο Οχάιο των ΗΠΑ, σε μια ψηλή απόκρημνη πλαγιά με θέα την Λίμνη Erie. Λίγο μετά την άφιξή μας, εμφανίστηκε ξαφνικά βορειοδυτικά στον ουρανό ένα σαν-άστρο αντικείμενο ή ΑΤΙΑ (UFO). Κάποιος από την ομάδα μας που διέθετε πυξίδα σχολίασε ότι ήταν σε κατεύθυνση 300 μοιρών προς εμάς. Καθώς παρακολουθούσαμε, το αντικείμενο έγινε σταδιακά λαμπρότερο και άρχισε να σπινθηροβολεί ενώ παρέμενε ακίνητο. Λίγη ώρα μετά, εξασθένισε αργά έως ότου δεν ήταν πλέον ορατό. Το φαινόμενο αυτό επαναλήφθηκε αρκετές φορές σε περίοδο μιας ώρας – με το αντικείμενο να εμφανίζεται, να εξαφανίζεται, και μετά να επανεμφανίζεται στην ίδια θέση.\nΚάποιος, ο οποίος ήδη φωτογράφιζε αυτή ακριβώς τη δραστηριότητα (του αντικειμένου) εδώ και δυο εβδομάδες, είπε ότι η δυνατότητα υπέρυθρης λήψης της βιντεοκάμεράς του έδινε την δυνατότητα να παρατηρεί τα UFO ακόμα και όταν είχαν γίνει αόρατα στο γυμνό μάτι. Είπε επίσης ότι μπορούν να γίνουν πολύ φωτεινά. Μόλις ειπώθηκε αυτό το σχόλιο, η λαμπρότητα του σαν-άστρου αντικειμένου αυξήθηκε εντυπωσιακά και ήταν για λίγο φωτεινότερο από το αστέρι Σείριο (το οποίο ήταν επίσης ορατό σε εμάς).\nΑργότερα, ένα δεύτερο αντικείμενο σαν-άστρο ή UFO εμφανίστηκε κάτω και αριστερά από το πρώτο. Για αρκετά λεπτά αυτά τα δυο παρέμεναν μαζί ακίνητα στον ουρανό. Κατόπιν το δεύτερο άρχισε να κινείται προς την κατεύθυνση της θέσης του πρώτου. Ένα περίπου λεπτό αργότερα, το πρώτο αντικείμενο ξεκίνησε να κινείται προς τη θέση που το δεύτερο είχε εμφανιστεί, δίνοντας την εντύπωση ότι άλλαζαν θέσεις μεταξύ τους.\nΜόλις είχε αυτή η ‘ανταλλαγή’ ολοκληρωθεί, το δεύτερο σαν αστέρι αντικείμενο σταμάτησε να κινείται. Τότε το πρώτο άρχισε να υποχωρεί πολύ αργά, σαν σε δυτική τροχιά (δηλ. απομακρυνόμενο από εμάς). Καθώς αποχωρούσε, το φως του εξασθένιζε βαθμιαία και άρχισε να παίρνει μια βαθιά κόκκινη χροιά όσο πλησίαζε τον ορίζοντα. Όταν αφήσαμε την απόκρημνη πλαγιά, το δεύτερο σαν-άστρο σώμα εξέπεμψε μιά λάμψη άσπρου φωτός και μετά εξαφανίστηκε.\nΜπορείτε να αποφανθείτε μήπως αυτά τα σαν-άστρο σώματα ήταν το ‘άστρο’ που προαγγέλλει την ανάδυση του Μαϊτρέγια; Άραγε οι φωτεινές λάμψεις λευκού φωτός ήταν σε απόκριση στις σκέψεις μας;\n(Ο Δάσκαλος του Μπένζαμιν Κρεμ επιβεβαιώνει ότι ένα διαστημόπλοιο και το ‘άστρο’ παρατηρήθηκαν πάνω από τη λίμνη Erie. Οι λάμψεις άσπρου φωτός δεν ήταν σε απόκριση σκέψεων.)\nΤα μέσα ενημέρωσης αναφέρονται στην εμφάνιση του ‘άστρου’ στους ουρανούς πάνω από το Κλίβελαντ των ΗΠΑ.\nΈνα μυστηριώδες φως στους ουρανούς πάνω από το Κλίβελαντ του Οχάιο, στις ΗΠΑ, έχει τραβήξει την προσοχή των μέσων ενημέρωσης, με εκτεταμένες αναφορές στα κανάλια MoxNews και Fox8News. Την 12η Μαρτίου του 2010 το κανάλι MoxNews ανέφερε ότι ένα φως είχε φανεί για ένατη σε σειρά νύχτα περίπου στο ίδιο τόπο και χρόνο – μεταξύ 7 και 8 μμ – μερικές φορές μένοντας εκεί για αρκετές ώρες, πάνω από τη λίμνη Erie στην τοποθεσία Ευκλείδη (Euclid) στο Κλίβελαντ. Το φως πρόσεξε αρχικά ένα ντόπιος νέος, ο Eugene Erlikh, ο οποίος δήλωσε: «Τίποτε στη Γη δεν μοιάζει ούτε στο ελάχιστο με αυτό» Πρόσθεσε: «Ήταν τόσο λαμπρή δέσμη διαφορετικών χρωμάτων, γινόταν κόκκινη, κίτρινη, πράσινη, μπλε. Δεν είχε ποτέ το ίδιο χρώμα, έμοιαζε συνέχεια σαν να παλλόταν.» Ο φίλος του Nick Hausen, ήταν επίσης αυτόπτης μάρτυρας . «Στην αρχή, σκέφτηκα ότι ήταν απλά ένα αστέρι, αλλά ο τρόπος που κουνιόταν, κουνιόταν τόσο γρήγορα, δεν έχω δει τίποτα σαν και αυτό.» είπε. Ο Erlikh κινηματογράφησε το φως – και σε κάποια άλλη περίπτωση δυο φώτα – το οποίο μπορείτε να το δείτε στις αναφορές των μέσων ενημέρωσης στο YouTube. (Πηγές: fox8.com, moxnews.com, YouTube)\n( Ο Δάσκαλος του Μπένζαμιν Κρεμ επιβεβαιώνει ότι ήταν το ‘άστρο’, αλλά κατά καιρούς υπήρχαν επίσης και άλλα ΑΤΙΑ (UFO) από τον πλανήτη Άρη. Βλέπε και παραπάνω «Εμφανίσεις του ‘άστρου’ στην Λίμνη Erie των ΗΠΑ».)\nΒερολίνο, 3 Μαρτίου, 2010\nΣίδνεϋ, Αυστραλία, 18 Νοεμβρίου 2009:\n«Γύρω στην 1πμ βγήκα έξω μαζί με την βιντεοκάμερά και το τρίποδό μου για να αποθανατίσω σε φιλμ την βροχή των μετεώρων που είχαν πει ότι θα συνέβαινε. Αντ’ αυτού τράβηξα αυτό που βλέπετε. Δεν είναι μετεωρίτης, είμαι βέβαιος για αυτό." (YouTube: MajorJesseMarcel)\nΤρεις φωτογραφίες του «άστρου» από όλο τον κόσμο.\nSamnanger, Νορβηγία, 19 Φεβρουαρίου 2010.\nΦωτογραφία τραβηγμένη από τον/την TW μεταξύ 6:30 και 07:00μμ, σε ανατολική κατεύθυνση.\nΜπρούκλιν, Νέα Υόρκη, ΗΠΑ, 11 Φεβρουαρίου 2010: «Τραβήχτηκε λίγο πριν το ηλιοβασίλεμα ... θα ήταν ακριβέστερο να το φανταστείτε ότι έμοιαζε σαν μπάλα από φως.»\nΜπερκσάιρ, Βρετανία, 14 Μαρτίου 2010:\n«Προμηθεύτηκα μια καινούργια βιντεοκάμερα με δυνατότητα οπτικής μεγέθυνσης x70 και πέτυχα να κινηματογραφήσω αυτό το ‘ποίημα’ να κατευθύνεται νοτιοανατολικά πάνω από το σπίτι της μαμάς μου γύρω στις 7:07μμ. Έμοιαζε με ένα απίστευτα λαμπρό αστέρι.»\n(YouTube: angeldeath616 )\nΑυτές οι φωτογραφίες τραβήχτηκαν μετά το διαλογισμό μας, περίπου στις 10:15μμ, την 16η Μαρτίου του 2010, στο Claremont του Οντάριο, που βρίσκεται περίπου 40 μίλια βόρειο-ανατολικά του Τορόντο στον Καναδά. Το «άστρο» βρισκόταν στον ουρανό ανατολικά, και έπαιρνε διάφορα χρώματα - μπλε, πράσινο, κίτρινο, κόκκινο, αναμειγνύοντάς τα όπως τα άλλαζε από το ένα στο άλλο. Φωτογράφισα το ‘άστρο’, και εξέτασα αμέσως τις εικόνες που τράβηξα στον υπολογιστή μου. Δεν έκανα κάποια ‘βελτίωση με το Photoshop’ του χρώματος, κτλ, εκτός από μια. Επειδή η εικόνα του ‘άστρου’ ήταν μικρή χρησιμοποίησα ένα plug-in του Photoshop ώστε να την μεγεθύνω χωρίς ‘πιξέλιασμα’. Το χρώμα και το σχήμα στις φωτογραφίες παρέμειναν ίδια όπως τα φωτογράφησα. Τράβηξα συνολικά 34 πόζες, με μερικές μετά βίας να απέχουν χρονικά ένα δευτερόλεπτο. Το ‘άστρο’ φαίνεται να αλλάζει σχήμα από την μια φωτογραφία στην άλλη. Παρατηρώ αστέρια και πλανήτες για το μεγαλύτερο τμήμα της ζωής μου, και δεν έχω δει ποτέ κάποιο αστέρι ή πλανήτη να συμπεριφέρεται έτσι.\nΜόνο το ‘άστρο’ του Μαϊτρέγια θα μπορούσε να είναι. Μπορείτε σας παρακαλώ να επιβεβαιώσετε αν πράγματι ήταν αυτό; Η κάμερα που χρησιμοποιήθηκε ήταν μια Nikon D700 με Nikkor 80-400 χιλιοστά φακό με σύστημα απόσβεσης κραδασμών.\nK.M, Claremont, Οντάριο, Καναδάς.\n(Ο δάσκαλος του Μπένζαμιν Κρεμ επιβεβαιώνει ότι ήταν το ‘άστρο’ του Μαϊτρέγια.)\nΤην 21η Φεβρουαρίου του 2010 στις 10:30μμ ενώ ήμουνα στο σπίτι μας στο Νότιο Λονδίνο, στο Highbury, άκουσα τον σύζυγό μου, ο οποίος βρισκόταν στο πίσω δωμάτιο με το μεγάλο παράθυρο που βλέπει στο βορρά, να λέει «Παράξενο, δεν έχω ξαναδεί κάτι τέτοιο ξανά». Αμέσως σηκώθηκα, νιώθοντας κατά κάποιο τρόπο περί τίνος επρόκειτο. Συνολικά είδα κόκκινα και κιτρινωπά φώτα, να σπιθοβολούν αιωρούμενα φωτοβολώντας σε μια μεγάλη άλω φωτός ακριβώς κάτω από το ύψος των σύννεφων. Το βλέπαμε και οι δυο για 30 δευτερόλεπτα πριν να του πω: «Γρήγορα, φέρε την βιντεοκάμερα», αλλά η μπαταρία ήταν άδεια. Μετά έφυγε (χάθηκε).\nΗ άποψη του άντρα μου ήταν ότι έμοιαζε σαν φλόγα στον ουρανό και επειδή το είδε 30 δευτερόλεπτα πριν από εμένα, μου είπε ότι ήταν πολύ μεγαλύτερο και φαινόταν πολύ κοντύτερα απ’ όταν το είδα εγώ. Δεν πρόσεξε την λάμψη γύρω του όπως έκανα εγώ. Όταν το είδε αρχικά νόμιζε ότι μπορεί να ήταν κάποιο ελικόπτερο ή αεροπλάνο που είχε πάρει φωτιά. Το φως ήταν πολύ έντονο.\nΑναρωτιόμουν αν το παρατήρησαν και άλλοι και αν μπορεί να επιβεβαιωθεί από τον κ. Κρεμ.\nA.G.G., Λονδίνο, Βρετανία.\nΈχω επισημάνει κάποια υπερβολικά φωτεινά αστέρια τους τελευταίους έξι μήνες στους ουρανούς μας. Ωστόσο, την Πέμπτη 25 Φεβρουαρίου του 2010, ξύπνησα στις 3.30 πμ και πρόσεξα το ομορφότερο ‘άστρο’ να αναπηδά γύρω γύρω για πάνω από μισή ώρα, ακριβώς στη μέση της νύχτας, ώστε να το δει όποιος ήταν ξύπνιος τότε. Ξύπνησα το κορίτσι μου, που διαμαρτυρήθηκε ότι την ξύπνησα, αλλά θεωρώ ότι ήταν κάτι σημαντικό. Εμφανίστηκε στον ουρανό δυτικά προς το Fremantle εκείνη τη νύχτα. Το έχω δει σχεδόν με αυτό τον τρόπο και παλιότερα αλλά ποτέ σε αυτό το μέγεθος και με αυτά τα χρώματα. Μήπως ήταν το ‘άστρο’;\nJ.Q., Περθ, Δυτική Αυστραλία.\nΘέλω να κάνω μια ερώτηση σχετικά με την εμφάνιση ενός κυλινδρικού αντικειμένου στον ουρανό κοντά στο σπίτι μου την Κυριακή το πρωί στην αρχή του Φεβρουαρίου του 2010. Την νύχτα πριν δω αυτό το αντικείμενο, είχα ένα παράξενο όνειρο ότι ο ουρανός κοντά στο σπίτι μου ήταν γεμάτος διαστημόπλοια όλων των ειδών. Ένα από αυτά εκτόξευσε μια συσκευή προς την αυλή του σπιτιού μου, και από αυτήν βγήκε ένας άνθρωπος, και μετά βγήκαν άλλοι δυο-τρεις. Αν μπορώ να θυμηθώ καλά, ήταν δυο άντρες και μια γυναίκα. Μου μίλησαν για λίγο, αλλά δεν μπορώ να θυμηθώ ακριβώς τι μου είπαν. Το πρωί ξύπνησα και είδα ένα αντικείμενο κοντά στο σπίτι μου. (1) Είχα, άραγε, επαφή με τους Αδερφούς μας από το Διάστημα μέσα σε όνειρο ή ήταν μόνο ένα κανονικό όνειρο;\nΜια εβδομάδα μετά, είχα ένα παρόμοιο όνειρο. Ονειρεύτηκα πάλι ότι ο ουρανός ήταν γεμάτος διαστημόπλοια. Ήταν πιο έντονο όνειρο, και είδα μερικά από αυτά να εισχωρούν σε κάποια υπόγεια εγκατάσταση. (2) Μήπως υπάρχει κάποια υπόγεια εγκατάσταση των Αδερφών μας από το Διάστημα κοντά στην περιοχή όπου μένω;\nT.S.A., Σάο Πάολο, Βραζιλία.\n(Ο Δάσκαλος του Μπένζαμιν Κρεμ επιβεβαιώνει ότι: (1) Είχατε ονειρική επαφή με τα Διαστημικά Αδέρφια μας από τον Άρη. (2) Ναι.)\nΕ: Μήπως το ‘άστρο’ μεταβάλλει το χρώμα του και τη θέση του τόσο ανεπαίσθητα ώστε να προειδοποιεί τους ανθρώπους μεν, αλλά με τρόπο αρκετά ευγενή και διακριτικό δε, ώστε να μην τους τρομάζει και υπάρχει κίνδυνος πρόκλησης φόβου και αναταραχής;\nΑ: Ναι, ακριβώς. Έτσι συμπεριφέρονται οι Αδερφοί μας από το Διάστημα. Με αυτό τον ήπιο τρόπο, επίσης, φτιάχνουν και τα αγρογλυφικά (κύκλοι στα σπαρτά – Crop circles), για παράδειγμα. Επιθυμούν να επικοινωνήσουν με τη Γη. Θέλουν να επιτρέψουν στους ανθρώπους να καταλάβουν τι κάνουν, ποιοι είναι και από που έρχονται, αλλά γνωρίζουν όλες τις θυμαπάτες της ανθρωπότητας. Γνωρίζουν πόσο εύκολα φοβόμαστε. Γίνονται μάρτυρες του φόβου των ανθρώπων. Πολύ συχνά όταν προσεδαφίζονται τη νύχτα, τυχαίνει και πέφτουν πάνω σε ανθρώπους που κάνουν την βόλτα τους στην εξοχή, οι οποίοι τρομοκρατούνται τόσο πολύ που το βάζουν στα πόδια.\nΑυτό συμβαίνει επανειλημμένα σε όλο τον κόσμο και οφείλεται στο γεγονός ότι οι κυβερνητικές υπηρεσίες έχουν παρουσιάσει τους Αδερφούς από το Διάστημα τόσο αρνητικά, τόσο αχαραχτήριστα, σε ταινίες σαν να είναι φρικτοί, νευρωτικοί, με διεστραμμένες σκέψεις, οι οποίοι εκτελούν σκοτεινές εγχειρήσεις σε φτωχούς αθώους ανθρώπους, που αφού τους απαγάγουν τους τοποθετούν συσκευές μέσα τους ή τους τρυπάνε με βελόνες με σκοπό να τους ελέγξουν. Τίποτε δεν θα μπορούσε να είναι πιο μακριά από την αλήθεια. Έχουν τελείως διαφορετική συμπεριφορά, και δεν θέλουν να εκφοβίσουν τους ανθρώπους. Έχουν μια εργασία να επιτελέσουν. Θα επιθυμούσαν να την ξέραμε και να αναγνωρίζαμε συνειδητά τι συμβαίνει, αλλά καταλαβαίνουν ότι πρέπει να πορευτούν με περίσκεψη. Έτσι εκτελούν την εργασία τους ‘ιδιωτικά’, με τέτοιο τρόπο ώστε να μπορούμε να διατηρήσουμε τη δική μας γνώμη. Έτσι η ελεύθερη θέληση των ανθρώπων παραμένει άθικτη. Ποτέ δεν παραβιάζουν την ελεύθερη βούληση.\nΑγρογλυφικό στο Chiseldon του Wiltshire, Βρετανία, 5 Ιουνίου του 2009. Φωτογραφία: © Steve Alexander\nΕ: Άραγε οι κυβερνήσεις και τα μέσα ενημέρωσης καταστέλλουν ενεργά τις πληροφορίες σχετικές με το ‘άστρο’;\nΑ: Οι κυβερνήσεις δεν καταστέλλουν τις σχετικές με το ‘άστρο’ πληροφορίες, αλλά μερικά μέσα ενημέρωσης σίγουρα το κάνουν. Η τοποθέτηση των μέσων επί του θέματος είναι ότι δεν υπάρχει ικανοποιητική ζήτηση, αρκετός θόρυβος γύρω από αυτό. Θα ήθελαν να στείλουν τους εικονολήπτες τους να το φωτογραφήσουν, εάν μόνο ήξεραν που αυτό θα συνέβαινε, αλλά δεν κάνουν τον κόπο να το αναζητήσουν. Θέλουν να γνωρίζουν εκ των προτέρων που θα είναι το «άστρο», την τάδε ή τη δείνα ημέρα, ώστε οι εικονολήπτες τους να μπορέσουν να βγουν έξω και να τραβήξουν ένα πραγματικά πρώτης τάξης φιλμάκι που να αξίζει τον κόπο να το δείξουν στην τηλεόραση. Αλλά, φυσικά, κάτι τέτοιο δεν πρόκειται να συμβεί. Κανείς δεν μπορεί να ξέρει που θα είναι το ‘άστρο’. Τα θέλουν όλα έτοιμα, ‘στο πιάτο’. Πάντοτε ήθελαν αυτή την ιστορία ‘στο πιάτο’. Ομοίως, αν τους πληροφορούσα τη χρονική στιγμή που θα πήγαινε ο Μαϊτρέγια σε κάποιο συγκεκριμένο τηλεοπτικό πρόγραμμα θα ήταν μαζεμένοι όλοι εκεί με τις κάμερές τους. Θα αξιολογούσαν εάν εκείνο το πρόσωπο μπορούσε να είναι ο Μαϊτρέγια ή όχι, και στο τέλος δεν θα καταλάβαιναν. Έτσι, εκτός και αν ο Μαϊτρέγια ακολουθούσε την ιδέα που έχουν αυτοί για τον Χριστό, ίσως απλά να απέρριπταν την πιθανότητα ότι αυτός ο συγκεκριμένος άνθρωπο είναι μάλλον ο Μαϊτρέγια ή ο Χριστός.\nΌταν Αυτός πήγε στα γραφεία του BBC Τον απέρριψαν. Το 1986, περίπου, είχε πάει στα γραφεία του BBC. Είχε συνομιλήσει με τον γενικό διευθυντή και τους συνεργάτες του. Είδαν τις τελευταίες ώρες του Χριστού πάνω στο σταυρό σαν να ήταν παρόντες. Το είδαν αυτοπροσώπως. Το είδαν με τα ίδια τους τα μάτια. Το βίωσαν. Είδαν το μαρτύριο, την αγωνία, το αίμα, το πλήθος των ανθρώπων και όλα αυτά.\nΟ Μαϊτρέγια κάλεσε τον Δάσκαλο Ιησού να έρθει στο γραφείο και ήρθε, ώστε να συναντήσουν και τον Δάσκαλο Ιησού επίσης. Τους ζητήθηκε και συμφώνησαν να διοργανώσουν μια μεγάλη συνέντευξη τύπου στην οποία ο Μαϊτρέγια θα εμφανιζόταν, θα μιλούσε στους δημοσιογράφους και θα απαντούσε σε όλες τους τις ερωτήσεις.\nΑλλά δεν έκαναν τίποτε από αυτά. Αντ' αυτού, κατέστησαν γνωστές τις πληροφορίες στη βασίλισσα της Αγγλίας, η οποία σκέφτηκαν ότι, σαν επικεφαλής της εκκλησίας και του κράτους της Αγγλίας, θα έπρεπε να είναι η πρώτη που θα το μάθει. Γνώριζαν πιθανώς, τι θα έκανε η βασίλισσα, που ήταν να καλέσει τους εκκλησιαστικούς συμβούλους της, τον Αρχιεπίσκοπο του Καντέρμπουρυ και τους υπόλοιπους επισκόπους. Συναντήθηκαν, και η άποψή τους ήταν ότι δεν υπήρχε πιθανότητα Αυτός να μπορούσε να είναι ο Χριστός χωρίς να το γνωρίζουν οι ίδιοι.\nΣυνεπώς, υπήρξε πλήρης αποκλεισμός του κοινού από αυτές τις πληροφορίες. Αυτός είναι ο λόγος για τον οποίο Μαϊτρέγια έπρεπε να αναλάβει αυτό το ιδιαίτερα μακρύ και αργό παρακαμπτήριο δρόμο για σχεδόν 30 χρόνια, εργαζόμενος στα παρασκήνια, προετοιμάζοντας σταδιακά την οδό, καθιστώντας δυνατή την τωρινή του εμφάνιση, όταν η κατάρρευση της παγκόσμιας οικονομίας, την οποία είχε προβλέψει από το 1988, δημιουργούσε μια χρονική περίοδο που θα Του έδινε, και Του έδωσε, αυτή την ευκαιρία.\nΔεν υπάρχει καμία εγγύηση με τα μέσα ενημέρωσης. Μπορείτε να το θέσετε μπροστά τους και αν δεν είναι αυτό που περιμένουν, δεν θα το δουν. Πρόκειται για φοβισμένους ανθρώπους. Οι άνθρωποι σε θέσεις εξουσίας συνολικά φοβούνται αυτή την ιστορία. Το να πρέπει να λάβουν κάποιες σημαντικές αποφάσεις περί αυτής τους αναστατώνει. Συνεπώς θεωρούν ότι είναι προτιμότερο να την αφήσουν ήσυχη, να μην της προσδώσουν οποιαδήποτε βαρύτητα και απλά να την αγνοήσουν, για όσο μπορεί να αγνοηθεί. Αν υπάρχει κάποια αλήθεια σε αυτή, θα εμφανιστεί τελικά. Αλλά δεν θέλουν να μεταβληθεί η αίσθηση της ασφάλειας ή της καθεστηκυίας τάξης που έχουν. Με τη λογική των μέσων ενημέρωσης αυτή η ιστορία έπρεπε να είναι εντελώς ξεχασμένη, όπως το ‘νερό του Καματερού’. Αντίθετα είναι πιο ζωντανή και συνειδητά παρούσα στα μυαλά των ανθρώπων από ποτέ πριν. Γιατί; Διότι απλά είναι αληθινή.\nΑγρογλυφικό στο Stanton, ST Bernard, Wiltshire, στην Αγγλία την 19η Ιουλίου του 2007. Φωτογραφία: © Steve Alexander\nΕ: Στην ομιλία σας αναφέρατε ότι οι Αδερφοί μας από το Διάστημα είναι ευγενικοί και έχουν λεπτούς τρόπους.\nΑ: Είναι προφανές από τον τρόπο που οι ίδιοι έχουν παρουσιάσει τους εαυτούς τους μέσω των αγρογλυφικών, των κύκλων από φως που παρουσιάζονται σε κτίρια και τα λοιπά, ότι είναι ικανοί για τον πιο ευγενή και διακριτικό τρόπο προσέγγισης. Είναι μέρος του φυσιολογικού τρόπου τους να το πραγματοποιούν. Δεν επιθυμούν να παραβιάσουν την ανθρώπινη ελεύθερη βούληση ή να δημιουργήσουν χάος. Η προσέγγισή τους είναι σαν χάδι. Το παρουσιάζουν πολύ διακριτικά, μόνο δείχνοντάς σου το, αν έχεις μάτια για να δεις και μυαλό για να σκεφτείς, σαν να έχουν αφήσει την επισκεπτήρια κάρτα τους, δηλώνοντας σαφώς: «Είμαστε από το διάστημα, τους άλλους πλανήτες του συστήματός σας. Έχουμε έρθει να σας βοηθήσουμε. Εργαζόμαστε για λογαριασμό σας. Ορίστε ένα δείγμα της δουλειάς μας. Ελπίζουμε να σας αρέσει το ‘σχέδιο’.» Πρέπει να αναρωτηθούμε πώς δημιουργούνται τα αγρογλυφικά. Εμφανίζονται στη μέση των χωραφιών του Wiltshire και αλλού, τεράστια σε μέγεθος πράγματα. Δεν μπορούν να γίνουν από ανθρώπινα χέρια και ακόμα δεν υπάρχει τίποτα που να μπορεί να επιδείξει το πώς έγιναν. Στην πραγματικότητα δημιουργούνται σε λίγα δευτερόλεπτα, όσο μεγάλα και αν είναι. Το σχέδιο έχει ήδη σχεδιαστεί, το μηχάνημα έχει τεθεί σε λειτουργία, και όπως το σκάφος κινείται για μερικά δευτερόλεπτα πάνω από ένα κομμάτι γης, η στροφή, το πέρασμα και η κάμψη του χόρτου της καλλιέργειας λαμβάνει χώρα αυτόματα όπως το σκάφος οδηγείται σε αυτό. Όλα έχουν προγραμματιστεί εκ των προτέρων, έτσι ώστε το σκάφος δεν κάνει τίποτα άλλο. Αλλά γίνεται διακριτικά. Οι καλλιέργειες είναι εποχικές και όταν στο τέλος της σεζόν όλα αυτά θεριστούν δεν μένει ίχνος του αγρογλυφικού. Μερικοί άνθρωποι λένε: «Δεν έχω δει ποτέ αγρογλυφικό στη ζωή μου. Ξέρω ότι μερικοί άνθρωποι λένε ότι υπάρχουν, αλλά δεν το πιστεύω.» Οι άνθρωποι μπορούν να τα πουν αυτά επειδή οι σοδειές έχουν όλες θεριστεί όταν τις επισκέπτονται. Οι Αδερφοί μας από το Διάστημα δρουν διακριτικά. Υπό αυτή την έννοια, πιστεύω, ότι είναι μετρημένοι. Αλλά όταν εργάζεσαι με τα Αδέρφια μας από το Διάστημα, πρέπει να είσαι αφοσιωμένος στο έργο γιατί δεν γνωρίζουν από κούραση. Είναι ακούραστη η αφοσίωσή τους στην βοήθεια της Γης, και περιμένουν από αυτούς που συνεργάζονται μαζί τους να έχουν την ίδια αφοσίωση.


Κακοκαιρία «Μήδεια» – ΤΡΑΙΝΟΣΕ: Περιορισμένα δρομολόγια στον Προαστιακό την Τετάρτη – Kontasas.gr\nΚακοκαιρία «Μήδεια» – ΤΡΑΙΝΟΣΕ: Περιορισμένα δρομολόγια στον Προαστιακό την Τετάρτη\nΠροβλήματα στη λειτουργία των Μέσων Μαζικής Μεταφοράς στην Αττική έχει προκαλέσει η κακοκαιρία «Μήδεια». Σύμφωνα με την τελευταία ενημέρωση του ΟΑΣΑ, τα λεωφορεία θα κινηθούν την Τετάρτη μετά τις 07:00 το πρωί, λόγω παγετού. Περιορισμένα δρομολόγια του Προαστιακού έχει προγραμματίσει η ΤΡΑΙΝΟΣΕ.\nΌπως αναφέρει σε ανακοίνωσή της, λόγω των συνεχιζόμενων προβλημάτων υποδομής, την Τετάρτη θα κυκλοφορήσουν περιορισμένα δρομολόγια του Προαστιακού στις διαδρομές: Kιάτο – Λιόσια, Λιόσια – Πλακεντίας, Πλακεντίας – Aεροδρόμιο.\nΣύμφωνα με την ΤΡΑΙΝΟΣΕ, εφόσον τα προβλήματα υποδομής αποκατασταθούν, θα αποκατασταθούν σταδιακά και τα δρομολόγια.\nΠαράλληλα, συνεχίζονται οι προσπάθειες του ΟΑΣΑ σε συνεργασία με τις θυγατρικές εταιρείες ΣΤΑΣΥ και ΟΣΥ, ώστε να αποκατασταθεί, εκεί που το επιτρέψουν οι συνθήκες, η αυριανή εξυπηρέτηση του επιβατικού κοινού από τα Μέσα Μαζικής Μεταφοράς.\nΛόγω της σφοδρής χιονόπτωσης, η γραμμή 1 του μετρό ήταν εκτός λειτουργίας από τα ξημερώματα της Τρίτης. Αρχικά δόθηκε το τμήμα Πειραιάς – Αττική και στη συνέχεια αποκαταστάθηκε η κυκλοφορία στο τμήμα Πειραιάς – Νέα Ιωνία, ενώ λίγο μετά τις 9.30 μ.μ. αποκαταστάθηκε η λειτουργία της γραμμής έως τη στάση Ειρήνη.\nPrevious Previous post: Κακοκαιρία «Μήδεια»: Χωρίς ρεύμα και νερό χιλιάδες νοικοκυριά – Στη μάχη Στρατός, ΕΜΑΚ και ΔΕΔΔΗΕ\nNext Next post: Κορωνοϊός – Ολλανδία: Δικαστική απόφαση υπέρ της άρσης της νυχτερινής απαγόρευσης κυκλοφορίας


Ολυμπιακός: Δεν φτάνουν τα εισιτήρια με Μπάγερν! | sportime.gr\nΟλυμπιακόςUEFA Champions LeagueΜπάγερν Μονάχου\nΟλυμπιακός: Δεν φτάνουν τα εισιτήρια με Μπάγερν!\nSportime Team 12/10/2019 23:59:00\nΟλυμπιακός: Η απάντηση για τις φήμες περί Μιραλάς\nΟλυμπιακός – Νότιγχαμ: Δεν προβλέπονται τράμπες!\nΣτις 22 του μήνα ο Ολυμπιακός θα αντιμετωπίσει την Μπάγερν Μονάχου, στο πλαίσιο της 3ης αγωνιστικής των ομίλων του Champions League. Ματς για το οποίο οι «ερυθρόλευκοι» έβγαλαν ανακοίνωση για τα εισιτήρια της αναμέτρησης.\nΕισιτήρια τα οποία φαίνεται πως δεν είναι αρκετά με τη ζήτηση που υπάρχει από τον κόσμο του Ολυμπιακού. Για αυτό και οι «ερυθρόλευκοι» αναγκάζονται, όπως και με την Τότεναμ, να κυκλοφορήσουν τα εισιτήρια μόνο μέσω ίντερνετ.\n«H Π.Α.Ε. ΟΛΥΜΠΙΑΚΟΣ, για τον αγώνα της Φάσης των ομίλων του UEFA Champions League απέναντι στην BAYERN MUNICH που θα διεξαχθεί στο στάδιο «Γ. ΚΑΡΑΪΣΚΑΚΗΣ» την Τρίτη 22/10 και ώρα 22:00, ενημερώνει τους φίλους της ομάδας για τα εξής:\nΔΙΑΒΑΣΤΕ ΕΠΙΣΗΣ – Που κόλλησε η ανανέωση του συμβολαίου του Ομάρ\n« Ιταλία – Ελλάδα: Τα highlights του αγώνα (vid)\nΠαναθηναϊκός Κ17: Ντέρμπι με Ολυμπιακό »


4 απλά βήματα για να βελτιώσετε την υγεία των δοντιών σας! – Λεύκανση δοντιών στη SMILE WORKS από 59€\nHome/4 απλά βήματα για να βελτιώσετε την υγεία των δοντιών σας!\nΈνα λαμπερό χαμόγελο συνοδευόμενο από ένα υγιές στόμα και δόντια, είναι ο καθρέφτης της πρώτης εικόνας που έχουν οι άλλοι για το άτομο μας. Μια κακή στοματική υγιεινή είναι κάτι που σίγουρα κανένας δεν επιθυμεί. Η περιοχή της στοματικής κοιλότητας είναι ένα “ευχάριστο” περιβάλλον για την δημιουργία και τον πολλαπλασιασμό ουκ ολίγων βλαβερών μικρο-οργανισμών. Ας δούμε παρακάτω μερικές απλές συμβουλές που θα συμβάλουν στην βελτίωση της υγείας των δοντιών σας.\nΑν δεν μπορείτε να αποφύγετε τα γλυκά, τουλάχιστον περιορίστε τα όσο μπορείτε. Τα σάκχαρα που περιέχουν, μεταβολίζονται από τα βακτήρια του στόματος και στην συνέχεια διασπώνται σε οξέα, καθιστώντας τα υπέυθυνα για την δημιουργία τερηδόνας. Η επίσκεψη στον οδοντίατρο 2 φορές τον χρόνο για καθαρισμό και έλεγχο, όχι μόνο θα αντιμετωπίσει τα ήδη υπάρχοντα προβλήματα, αλλά θα λειτουργήσει και σαν ασπίδα προστασίας και πρόληψης στην μακροχρόνια υγεία των δοντιών σας.\nΔιακόψτε το κάπνισμα. Εκτός από τις αρνητικές επιπτώσεις του σε πολλά όργανα του ανθρώπινου σώματος, κάνει μεγάλο κακό και στην στοματική σας υγεία. Συνδέεται πολύ στενά με την κακή αναπνοή, το κιτρίνισμα των δοντιών, προβλήματα στα ούλα που οδηγούν στην περιοδοντική νόσο, ακόμα και σε σοβαρότερες παθήσεις, όπως είναι ο καρκίνος του στόματος. Προφανώς όλα τα παραπάνω δεν είναι επιθυμητά από κανέναν, οπότε το να βγάλετε το τσιγάρο απ’ την ζωή σας, μόνο για καλό μπορεί να είναι.\nΑντικαταστήστε την κοινή οδοντόβουρτσα, με μία ηλεκτρική επαναφορτιζόμενη. Είναι γεγονός πως όσοι την έχουν χρησιμοποιήσει, διαπίστωσαν ότι τους βοήθησε να έχουν μια καλύτερη υγεία στα δόντια τους. Σε αντίθεση με τις κοινές, οι ηλεκτρικές οδοντόβουρτσες επιτυγχάνουν αποτελεσματικότερο καθαρισμό, αφαιρώντας περισσότερη πλάκα, η οποία είναι και η κύρια αιτία εμφάνισης ουλίτιδας. Συνδυάζοντας τη χρήση της με οδοντικό νήμα και μεσοδόντια βουρτσάκια, το επιθυμητό αποτέλεσμα φθάνει σε υψηλότερα επίπεδα.\nΑναβαθμίστε το χαμόγελο σας. Κανένας ή κατ’ εξαίρεση ελάχιστοι είναι αυτοί που γεννήθηκαν με ιδανικό σχηματισμό δοντιών, χωρίς καμιά ατέλεια. Η επιστήμη και η οδοντιατρική στις μέρες μας, είναι σε θέση να επέμβουν και να διορθώσουν τυχόν προβλήματα αισθητικής με εκπληκτικά αποτελέσματα. Έτσι η ανάπλαση του σχήματος ενός δοντιού, ο στόχος για την απόλυτη “ευθεία” στο εσωτερικό του στόματος και σίγουρα η πρωτοποριακή μέθοδος της λεύκανσης δοντιών, είναι μικρο-επεμβάσεις που θα συμβάλλουν στην αισθητική και θα βελτιώσουν την εικόνα του χαμόγελου σας.\nBy Μάτα Μπακύρα|2016-11-12T19:20:25+00:00April 22nd, 2016|Λεύκανση δοντιών|1 Comment


Θρίλερ με τον θάνατο 32χρονης! Νεκρή σε υπερπολυτελές σκάφος\nNewsIT / Κοσμος / Θριλερ με τον θανατο 32χρονης! Νεκρη σε υπερπολυτελες σκαφος\nΜυστήριο καλύπτει τον αιφνίδιο θάνατο της 32χρονης Rebecca Boyle. Βρέθηκε νεκρή σε υπερπολυτελές σκάφος όπου γιόρταζε τη νίκη της Αγγλίας.\nΗ Βρετανίδα βρέθηκε νεκρή στο υπερπολυτελές σκάφος των 6 εκατομμυρίων λιρών όπου γιόρταζε τη νίκη της Αγγλίας επί της Κολομβίας στο Παγκόσμιο Κύπελλο.\nΗ Rebecca Boyle βρέθηκε νεκρή στην καμπίνα της στο υπερπολυτελές σκάφος La Polonia που είχε αγκυροβολήσει στο λιμάνι της ιταλικής ριβιέρας της Imperia την Τετάρτη.\nΗ 32χρονη από το Notting Hill του Λονδίνου πιστεύεται ότι υπέστη θανάσιμο τραυματισμό στο κεφάλι αφού έπεσε από τις σκάλες το βράδυ που έπινε για τη νίκη της Αγγλίας.\nΑνοιχτό και το σενάριο δολοφονίας\nΟι συνάδελφοι της 32χρονης άρχισαν να ανησυχούν όταν δεν την είδαν στο πρωινό το πρωί της Τετάρτης. Η αστυνομία αντιμετωπίζει τον θάνατό της ως ανεξήγητο και δεν αποκλείει το ενδεχόμενο της δολοφονίας.\nΕρευνούν τις συνθήκες που οδήγησαν στον θάνατό της και παίρνουν καταθέσεις από το πλήρωμα του υπερπολυτελούς σκάφους.\nΗ 32χρονη είχε αρχίσει να εργάζεται στο σκάφος την περασμένη μόλις εβδομάδα. Το βράδυ που πέθανε γιόρταζε τη νίκη της Αγγλίας με συναδέλφους της και μέλη του πληρώματος που εργάζονταν στο σκάφος Dynamic.\nΑργότερα μπήκαν στο υδρομασάζ του σκάφους La Polonia πριν τελικά η Rebecca Boyle επιστρέψει στην καμπίνα της. Η αστυνομία ανακοίνωσε πως δεν μπορεί να καθορίσει αν το αλκοόλ έπαιξε ρόλο στον θάνατό της καθώς δεν έχει διενεργηθεί ακόμα η νεκροψία.\nΚατηγορίες Κόσμος Ετικέτες ΕΙΔΗΣΕΙΣ,ΘΑΝΑΤΟΣ,ΣΚΑΦΟΣ


To Κυπριακό και οι πολλαπλές προκλήσεις – CCEIA\nTo Κυπριακό και οι πολλαπλές προκλήσειςchristoforos.c2019-08-30T11:55:43+03:00\nTo Κυπριακό και οι πολλαπλές προκλήσεις\nΕνώ εν πολλοίς τα φώτα της δημοσιότητας επικεντρώνονται στις συνεχιζόμενες τουρκικές παραβιάσεις στην ΑΟΖ της Κυπριακής Δημοκρατίας παραμονές ενός πιθανού νέου γύρου συνομιλιών, μια σειρά από άλλα σοβαρά ζητήματα απαιτούν σωστή διαχείριση καθώς, μεταξύ άλλων, επηρεάζουν και τη διαπραγματευτική ικανότητα της χώρας. Συγκεκριμένα, ενώ συζητούμε το Κυπριακό, δεν πρέπει να μας διαφεύγουν τα δημογραφικά δεδομένα, η ευρωστία ή η αδυναμία της οικονομίας, καθώς και η ύπαρξη ή η απουσία ενός πειστικού αφηγήματος, αποτρεπτικής ισχύος, κοινωνικής συνοχής και αυτοπεποίθησης. Ενώ η σημασία της διεξοδικής αξιολόγησης κάθε θέματος ξεχωριστά είναι προφανής, ταυτόχρονα δεν πρέπει να αγνοούμε την ευρύτερη εικόνα η οποία εξ ορισμού επηρεάζει το υπαρξιακό ζήτημα του Κυπριακού.\nΚατ’ επανάληψιν έχουμε τονίσει την τεράστια σημασία ενός ολοκληρωμένου αφηγήματος για το Κυπριακό το οποίο δημιουργεί εντυπώσεις και επηρεάζει καταστάσεις εντός και εκτός Κύπρου. Με το ίδιο σκεπτικό θα πρέπει να προστατευθεί η εικόνα της Κυπριακής Δημοκρατίας ως κόρη οφθαλμού σε όλα τα επίπεδα. Ήδη η Κύπρος έχει πληρώσει ακριβό τίμημα από κατηγορίες για ξέπλυμα βρώμικου χρήματος. Η προσπάθεια της δημιουργίας ενός κράτους-πρότυπο στην Ανατολική Μεσόγειο επείγει όσο ποτέ άλλοτε. Αναπόσπαστο μέρος μιας τέτοιας πολιτικής είναι η αναβάθμιση του πολιτικού συστήματος, της δημόσιας διοίκησης και η αντιμετώπιση της διαφθοράς.\nΕπιπρόσθετα, δεν μπορούμε να αγνοούμε τον συνεχιζόμενο υβριδικό πόλεμο της Τουρκίας εις βάρος της Κυπριακής Δημοκρατίας. Αναμφίβολα η συγκεκριμένη πολιτική εν πολλοίς προδιαγράφει τους τουρκικούς στόχους. Υπογραμμίζεται συναφώς ότι η Άγκυρα ακολουθεί μια αναθεωρητική πολιτική σε αναζήτηση ζωτικού χώρου. Τα δεδομένα αυτά πρέπει να αντιμετωπισθούν με μια πραγματιστική εξωτερική πολιτική η οποία εκτός από τη σφυρηλάτηση συνεργασιών σε διάφορα επίπεδα θα στοχεύει, μεταξύ άλλων, στην κατοχύρωση ενός πολυδιάστατου ρόλου για την Κυπριακή Δημοκρατία στην ευρύτερη περιοχή με τρόπο που η χώρα μας να καθίσταται χρήσιμη για διάφορα ζητήματα.\nΠαρά τις αντίξοες συνθήκες η Κύπρος θα πρέπει αποφασιστικά και με πραγματισμό να χειρισθεί αποτελεσματικά όλα τα ζητήματα. Καθοριστικής σημασίας είναι το δημογραφικό. Ενώ ο δείκτης γονιμότητας είναι σε πολύ χαμηλά επίπεδα δυστυχώς πολλοί νέοι αναγκάζονται να αναζητούν ευκαιρίες σε άλλες χώρες. Επιβάλλεται η υιοθέτηση μιας ολοκληρωμένης πολιτικής ούτως ώστε να διαφοροποιήσουμε τα αρνητικά αυτά δεδομένα.\nΌλα αυτά αναδεικνύουν και τη σημασία της οικονομίας. Τα τελευταία χρόνια η Κύπρος βίωσε μια πρωτοφανή κρίση. Και παρά την οικονομική ανάκαμψη δεν μπορούμε ούτε ευχαριστημένοι να είμαστε ούτε να επαναπαυόμεθα. Το πρόβλημα των μη εξυπηρετούμενων δανείων θα πρέπει να επιλυθεί με το λιγότερο δυνατό κοινωνικό κόστος. Παράλληλα για την ύπαρξη ενός υγιούς τραπεζικού τομέα είναι σημαντικό να ενισχυθεί ο δανεισμός νοικοκυριών και επιχειρήσεων. Είναι επίσης καθοριστικής σημασίας να επέλθει ο εξορθολογισμός των δημοσίων δαπανών και του φορολογικού συστήματος λαμβάνοντας υπ’ όψιν αφ’ ενός την αρχιτεκτονική της Ευρωζώνης και αφ’ ετέρου τις αναπτυξιακές ανάγκες της χώρας μας. Υπάρχουν και άλλα θέματα, περιλαμβανομένων των οικονομικών διαστάσεων του ΓΕΣΥ, τα οποία θα πρέπει να τυγχάνουν προσεκτικών χειρισμών.\nΗ συνεχής δημιουργία νέων θέσεων απασχόλησης και η διαρκής κινητικότητα του εργατικού δυναμικού θα πρέπει να αποτελούν πάντοτε βασικό στόχο του κράτους και της εκάστοτε κυβέρνησης. Πέραν των αναγκαίων επενδύσεων είναι επίσης σημαντικό να επέλθει η διασύνδεση της εκπαίδευσης με την αγορά εργασίας και την κοινωνία. Ούτως ή άλλως η εκπαίδευση θα πρέπει συνεχώς να αναβαθμίζεται σε όλα τα επίπεδά της.\nΕίναι προφανές ότι όλες οι εκφάνσεις του δημόσιου βίου επηρεάζουν την αξιοπιστία, την αποτελεσματικότητα, την εικόνα της χώρας καθώς και την ικανότητά της να εκπληρώνει τους στόχους της. Λαμβάνοντας υπ’ όψιν όλα τα δεδομένα η Κυπριακή Δημοκρατία καλείται να αντιμετωπίσει με επιτυχία τις προκλήσεις και να χαράξει ένα δρόμο που να πείθει τους πολίτες ότι οδηγεί σε ένα ευοίωνο μέλλον. Βασική προϋπόθεση για μια τέτοια πορεία είναι μια αξιόπιστη ηγεσία η οποία να είναι σε θέση να αξιοποιεί τη γνώση και να εμπνέει την κοινωνία.


Οι Εφτά Μικροί Σκώροι – fanzines.gr\nΜε την εμφάνιση των 7 μικρών σκώρων στην πόλη οι αλάνες θα ερημώσουν, οι ορχήστρες θα σιγήσουν, τα βιβλία θ’ αραχνιάσουν, η ανεμελιά των μικρών χρόνων θα σβήσει.\nΤο “7” είναι ένας αριθμός που θεωρείται αρκετά συμβολικός. Σ’ αυτό το “παραμύθι για όσους μεγαλώνουν”, οι σκώροι αντιπροσωπεύουν τις μέρες που περνούν (ή που γοργά πετούν) και μεγαλώνουν τον κόσμο γύρω μας αλλά κι εμάς τους ίδιους. Μια αρκετά καλή σκοτεινή και μελαγχολική εικονογραφημένη ιστορία, μέσω της οποίας ο Κωστής βρίσκει την ευκαιρία να πει πολλά πράγματα που ίσως και δε φανούν με μια μόνο ανάγνωση\nΑντίτυπα μπορείτε να βρείτε στα κεντρικά κομιξάδικα της Αθήνας.\nPrevious PostΤα fanzines εκπέμπουν από τη ραδιοκουζίνα (28.04.11 στις 22.00)


Στον καλύτερο παππού, διδάσκαλο, πατέρα... - Εναλλακτική Δράση\nΞέρεις, η εισαγωγή τούτη με δυσκολεύει, με σαστίζει, μου προκαλεί κόμπους στο στομάχι που εμποδίζουν το ομαλό ξεδίπλωμα της σκέψης μου. Μα ξέρεις, αυτό\nΞέρεις, η εισαγωγή τούτη με δυσκολεύει, με σαστίζει, μου προκαλεί κόμπους στο στομάχι που εμποδίζουν το ομαλό ξεδίπλωμα της σκέψης μου. Μα ξέρεις, αυτό το γράμμα είναι εμφανώς διαφορετικό. Ακόμα και τα κενά στη σκέψη μου συγχωρούνται. Όταν γράφεις με μοναδικό συστατικό την παντοτινή – ναι υπάρχει κι αυτό το είδος – αγάπη, όλα τα υπόλοιπα φαντάζουν δευτερεύουσες, περιττές διαδικασίες.\nΠαππού μου, διδάσκαλε, πατέρα μου. Η υπερηφάνεια και μόνο που είμαι ικανή να συλλάβω την υπερηφάνεια που τρέφω για το πρόσωπό σου, είναι για εμένα ό,τι πιο στέρεο θα μπορούσα να τοποθετήσω στο μακροχρόνιο μέρος της μνήμης μου, μα κυρίως της ψυχής μου. Πόση τύχη και πόση ευλογία να μπορεί άραγε να τύχει σε άνθρωπο;\nΈθεσες να ξέρεις, πολύ ψηλά τον πήχη. Με τέτοια ανιδιοτελή δοτικότητα, με τέτοιο χαμόγελο που δεν λογάριασε ποτέ χαλεπούς καιρούς και ζόρια, με τέτοια αλήθεια που προκαλεί αηδία ακόμα και για τα πιο αθώα ψέματα, όλα φαντάζουν πια τόσο μικρά.\nΜιλήστε μου για πόλεμο, για χρεοκοπίες, για αδικίες, για προδοσίες, για τα σαθρά παιχνίδια της μοίρας. Θα σας μιλήσω για δύναμη, για πείσμα, για έναν αγώνα τίμιο, για μια επιμονή σκύλα που δεν παρέκκλιναν και δεν έμπαζαν ποτέ τους κι ας πρόσταζαν όλα το αντίθετο. Αδικία. Δεν μπορώ να περιγράψω αλλιώς μια ολόκληρη ζωή που σχεδόν κάθε κομμάτι της έληγε άδοξα, όπως εσύ προφανώς δεν φανταζόσουν.\nΟι αισιόδοξοι άνθρωποι ξέρεις, κατορθώνουν να εντοπίσουν ίχνη θετικότητας ακόμα και στους ανθρώπους – τέρατα. Μα τα τέρατα μανιάζουν σε κάθε χνάρι καλοσύνης, σε κάθε χνάρι ανθρωπιάς, αφήνοντάς σε κάθε φορά και πιο ανελέητα ξεγυμνωμένο και εκτεθειμένο.\nΣε μία ζωή που ο αγώνας είναι πραγματικά ατελείωτος, θέλω όσο ποτέ να πιστεύω πως στα πρόσωπά μας βρήκες ένα τόσο δα μικρό καταφύγιο. Είμαι μικρή, πάντα θα είμαι μικρή, το ξέρω. Μα έλα που χαμογελάς, έλα που σφίγγοντάς μου το χέρι λαμβάνω πίσω τη δύναμη που νιώθω πως σου μεταδίδω. Όσο πόνο σου έδωσε η ζωή, να ξέρεις πως τόση αγάπη προτίθεμαι να σου δίνω κάθε μέρα για πάντα. Κι ας φαντάζει υπερβολή, απέδειξες τόσες φορές πως οι υπερβολές και τα ακατόρθωτα υπάρχουν μόνο για να αναιρούνται.\nΓια τα τόσα τα μαθήματα, για τις φιλοσοφίες ζωής, για τα όνειρα που με έπεισες πως τελικά υλοποιούνται φτάνει να χαμογελώ, να αγαπώ και να αγωνίζομαι. Για την αγάπη που δείχνεις κάθε μέρα στη δική σου πριγκίπισσα, για την αγάπη που δίνεις σε όλους εμάς κυρίως τις στιγμές που δεν μας αξίζει. Για εκείνα τα «αν» που τώρα ξέρω πως δεν πρόκειται ποτέ να πω, για την αξιοπρεπή πορεία που με ώθησες να λάβω. Για τούτα, τα υπόλοιπα, τα άλλα που ξέρουμε μόνο εμείς. Σ’ αγαπώ για πάντα, λεβέντη μου.\nΜένεις εσύ να σε σηκώνεις όρθιο…\nΔεν ήσουν λίγη, αυτός ήταν για λίγα


Ώρες αγωνίας για την τύχη της εγκύου που εξαφανίστηκε στο Ρέθυμνο - Τι απαντά η μητέρα της (video)\nΏρες αγωνίας για την τύχη της εγκύου που εξαφανίστηκε στο Ρέθυμνο – Τι απαντά η μητέρα της (video)\nΔημοσιεύθηκε στις 15-05-2018 - 20:54μμ\nΜε αμείωτη ένταση συνεχίζεται το θρίλερ της εξαφάνισης της 37χρονης εγκύου, Ντέσι Ιλίεβα, τα ίχνη της οποίας χάθηκαν στις 2 Μαΐου στο Ρέθυμνο. Λίγες στιγμές νωρίτερα είχε ενημερώσει τη μητέρα της πως θα πάει βόλτα με τον 45χρονο σύντροφό της.\nΜάλιστα, την τελευταία φορά που μίλησε με την μητέρα της στη Βουλγαρία, της είπε πως ήταν καλά και πως θα πήγαινε για φαγητό με τον 45χρονο σύντροφό της, ο οποίος ήταν παντρεμένος. Αυτή, ήταν και η τελευταία φορά που μίλησαν μητέρα και κόρη. Τα ίχνη της κοπέλας χάθηκαν ενώ λίγες ημέρες μετά την εξαφάνισή της, αυτοκτόνησε ο 45χρονος σύντροφός της. Τι συνέβη;\n«Όταν τον ρωτούσαν πού είναι έλεγε ότι την είχε πάει στο αεροδρόμιο και έφυγε. Ότι βρήκε δουλειά στη Γερμανία με 1,800 ευρώ. Έτσι έλεγε στην καφετέρια που πάμε. Ότι εκείνος την πήγε στο αεροδρόμιο», ανέφερε η φίλη της εξαφανισμένης κοπέλας, για τον 45χρονο σύντροφό της.\nΤι απαντά η μητέρα του 45χρονου\nΗ γυναίκα είναι συγκλονισμένη καθώς, όπως λέει, δεν γνώριζε τη σχέση που διατηρούσε ο γιος της με την 37χρονη κοπέλα τα δύο τελευταία χρόνια.\nΌπως εξηγεί, μιλώντας στην εκπομπή “Αλήθειες με τη Ζήνα” του Star, τη μοιραία μέρα, ο γιος της ήρθε στο σπίτι και της είπε να του ετοιμάσει κάτι να φάει. Κάποια στιγμή κατέβηκε κάτω στο υπόγειο και ήρθε αντιμέτωπη με το αποτρόπαιο θέαμα.\n«Δεν ήξερα, ούτε ότι είχε σχέση με την κοπέλα, ούτε την είχα δει ποτέ. Εκείνη την μέρα, ήρθε εδώ και μου είπε μάνα ψήσε μου δύο αυγά. Όσο ήμουν στην κουζίνα τον άκουσα που κατέβηκε στο υπόγειο. Μετά από λίγο κατέβηκε πάνω αλλά μετά ξανακατέβηκε στο υπόγειο. Μετά κατέβηκα εγώ και… δεν μπορώ να μιλήσω άλλο γι’ αυτό», ανέφερε χαρακτηριστικά.\nΣύμφωνα πάντως με την οικογένειά του, ο αυτόχειρας δεν είχε οικονομικά προβλήματα. Οι δικοί του άνθρωποι ακόμη αναρωτιούνται γιατί μπορεί να αυτοκτόνησε.\nΠηγή: Epsilon, Star, Cretapost.gr


the Greek CLOUD » Ντεκώ\nΟ νέος φωτισμός της Ακρόπολης των Αθηνών, επιβεβαιώνει (είναι και φυσικό) την κυριαρχία των μεσόκοπων ηλικιών στη χώρα, που έγινε κανόνας και εμμονή. Η κυρία Ντεκώ οργάνωσε ένα στερεοσκοπικό εκχύλισμα ράβδων φωτός με διαχύσεις διαφόρων τύπων φωτισμού σε επιφάνειες «αδικημένες» ως τα τώρα, ήτοι μη στοχοποιημένες. Φυσικά και απέτυχε! Μόνον ο βραχώδης λόφος αναδείχτηκε και εμπλουτίστηκε.\nΑπό τα χρόνια του «ήχος και φως» έως τον φωτισμό του Σερπετζέ του 2000 και του ψευδοπροπύλου του Καλλιμάρμαρου λίγο πριν, όλα συνέκλιναν προς την λέξη «υποβολή». Σ’ ένα ατλαζένιο γαλαζωπό μαγνάδι κολυμπούσε η τελετή έναρξης του 2004, και η ύπαρξη τρισδιάσταστων όγκων στον Βράχο ήταν πραγματική καινοτομία. Η συνοδός μουσική, κατά τα ειωθότα, βαρετή, άμπιεντ, τάχαμ δήθεν.\nΜια παρατήρηση. Συμφωνώ πως οι κορμοί του Ολυμπίου Διός, οι κίονες του Παρθενώνα, οι ράβδοι των αιγυπτιακών αρχαιοτήτων και τα τσουπωτά διαστημόπλοια του Καρνάκ, τεχνικά ταιριάζουν με δέσμες αντιεροπορικών, ως φλακ, που συνηθίζουν οι απανταχού δραματοποιοί φωτιστές που διαθέτουν οι περισσότεροι, ένα στρόμπο στο κεφάλι. Αλλά εσωτερικό μήνυμα, δεν υπάρχει. Οι βέργες φωτός στο άστεγο μνημείο άλλα διδάσκουν. Ίσως καλύτερα θα ήταν να εκτεθεί το αντίστροφο μήνυμα: στον Παρθενώνα επιστρέφει η ύλη, δεν διαχέεται, δεν διασκορπίζεται. Ο λόφος δεν ήταν «ιερός βράχος» με τίποτε. Ήταν και είναι ναοί, μνημεία, κλίμακες και σπόγγοι που απορροφούν το φως, ως μαγνήτες επιδραστικοί.\nΗ κύρια λειτουργία του Παρθενώνα ήταν ενός ηθικά περιστοιχισμένου Ταμιείου. Αυτού που έφυγε από τη Δήλο. Στην ουσία, δεν διακοπήκε ποτέ ο θρήνος για το Κυλώνειον Άγος, η Άγραυλος, το εκατόμπεδον, το αίμα των γερόντων που έμειναν να σφαγούν στα ξύλινα τείχη.\nΜια αισιόδοξη, έστω και λανθάνουσα εντύπωση. Ο κειμενογράφος του πρωθυπουργού, φρόντισε να δώσει μια ενδιαφέρουσα πολιτική χροιά. Αναφέρθηκε ο Μακρόν στην Πνύκα, και η ομιλία του, που συνέβη με άλλη κυβέρνηση και άλλον πρωθυπουργό και πουθενά δεν υπήρξε η οργή του Θρασύβουλου και οι άτακτοι μαθητές του Πλάτωνα. Ήταν μια ευγενής, απαραίτητη υπενθύμιση της συνέχειας του ρημαδοκράτους μας, που το σαλαγάει ο αριστερισμός και απειλεί κάθε Ζακχαίο να πέσει από το δέντρο. Ο αριστερισμός είναι η Αριστερά, όπως την ερμηνεύει μια τελειωμένη δεξιάντζα νοοτροπία, παραμορφωμένη από έγκαυμα πρώτου βαθμού που άφησε δυο μάτια, αβλέφαρα και σαστισμένα σε ένα άφατης σκληρότητας τοπίο. Ζαβοί ξεζαβοί, έρμαια του ντεζαβύ, οι ηγέτες, έστω και θολοί, πρέπει να μιλάνε μεταξύ τους, διότι μέγα το της θαλάσσης κράτος και η σίτισις εν πρυτανείω.\nΓια τους ξεχασιάρηδες, τόσο ο Περικλής, όσο και ο Λυσικλής, κοιμήθηκαν την αξιέραστη Ασπασία.\nΕτικέτες: ΑθήναΑκρόποληΕλευθερία Ντεκώνέος φωτισμός